open-index/open-wikipedia-markdown huggingface dataset:
ପ୍ରଭାକର ସ୍ୱାଇଁ

**ପ୍ରଭାକର ସ୍ୱାଇଁ** ଜଣେ ଓଡ଼ିଆ ସାହିତ୍ୟିକ । ସେ ମୌଳିକ ରଚନା ସହିତ ଅନୁବାଦ କ୍ଷେତ୍ରରେ ମଧ୍ୟ ଲେଖନୀ ଚାଳନା କରନ୍ତି । ସେ ସାରଳା ସାହିତ୍ୟ ସଂସଦର ପ୍ରତିଷ୍ଠାତା ସଭାପତି ଅଟନ୍ତି । ନିର୍ମଳ ବର୍ମାଙ୍କ ହିନ୍ଦୀ କ୍ଷୁଦ୍ରଗଳ୍ପ ସଂକଳନକୁ ଓଡ଼ିଆକୁ ଅନୁବାଦ କରି ସେ କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର ଲାଭ କରିଥିଲେ ।

## ରଚନାବଳୀ 
* ନିର୍ମଳ ବର୍ମାଙ୍କ ଶ୍ରେଷ୍ଠ ଗଳ୍ପ 
* ପୁନଶ୍ଚ ହସ୍ତିନା - ୧୯୯୨ (ଓଡ଼ିଶା ବୁକ ଷ୍ଟୋର, କଟକ)
* ଯଦା ଯଦା ହି ଧର୍ମସ୍ୟ - ୧୯୮୯ (ଓଡ଼ିଶା ବୁକ ଷ୍ଟୋର, କଟକ)
* ଉତ୍କଳ ବ୍ୟାସ ସାରଳାଦାସ - ୧୯୮୮ (ଓଡ଼ିଶା ବୁକ ଷ୍ଟୋର, କଟକ)
* ଅଭିଳାଷର ଅଭିଲିପି - ୨୦୧୪ (କାହାଣୀ ପ୍ରକାଶନ)

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର - ୨୦୦୫
* ଜାନକୀବଲ୍ଲଭ ସ୍ମୃତି ସମ୍ମାନ - ୨୦୨୨

## ଆଧାର 
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ସଂଗ୍ରାମ ଜେନା

**ସଂଗ୍ରାମ ଜେନା**, ଜଣେ ଓଡ଼ିଆ କବି, ସମ୍ପାଦକ ଓ ଅନୁବାଦକ । ସେ ଓଡ଼ିଶା ସାହିତ୍ୟ ଏକାଡେମୀର ଉପସଭାପତି ଭାବରେ କାର୍ଯ୍ୟ କରିଛନ୍ତି । ଓଡ଼ିଶା ସରକାରଙ୍କ ଅଧିନରେ କାର୍ଯ୍ୟ କରି ସେ ଅବସର ଗ୍ରହଣ କରି ସାରିଛନ୍ତି ।

## ରଚନାବଳୀ
ସଂଗ୍ରାମ ଜେନାଙ୍କର ୩୦ଟିରୁ ଅଧିକ ପୁସ୍ତକ ପ୍ରକାଶିତ ହୋଇ ସାରିଛି । ସେଥି ମଧ୍ୟରେ ୬ଟି କବିତା ଓ ୧୦ଟି ଅନୁବାଦ ପୁସ୍ତକ ଅନ୍ତର୍ଭୁକ୍ତ । ସେ *ନିଶାନ୍ତ* ଓ *ମାର୍ଗଏସିଆ* ନାମରେ ଦୁଇଟି ପତ୍ରିକା ମଧ୍ୟ ସମ୍ପାଦନା କରିଛନ୍ତି । 
### ମୌଳିକ ରଚନା
* ଏକାନ୍ତ ଏସିଆ - ୨୦୧୨ (ପାଣ୍ଡୁଲିପି ପ୍ରକାଶନ, ଭୁବନେଶ୍ୱର)
* ରେଭେନ୍ସା କଲେଜ ଏକ ଅନ୍ତରଙ୍ଗ ଇତିହାସ - ୨୦୧୫ (ପାଣ୍ଡୁଲିପି ପ୍ରକାଶନ, ଭୁବନେଶ୍ୱର)
* ପ୍ରତିବେଶିନୀ - ୨୦୦୦ (ଅକ୍ଷର, କଟକ)
* ସାରାମାଗୋଙ୍କ ସାମ୍ରାଜ୍ୟ : ଜୋଜ୍ ସାରାମାଗୋ - ୨୦୦୧ (ଅକ୍ଷର, କଟକ)
* ମରୁ ମହ୍ଲାର - ୨୦୦୭ (ପାଣ୍ଡୁଲିପି ପ୍ରକାଶନ, ଭୁବନେଶ୍ୱର)
* ନଦୀ ନାନାଦି - ୨୦୦୮ (ପାଣ୍ଡୁଲିପି ପ୍ରକାଶନ, ଭୁବନେଶ୍ୱର)
* ବସାଘର - ୧୯୯୯ (ଅକ୍ଷର, କଟକ)
* ଦେହଦୋହ - ୨୦୦୩ (ପାଣ୍ଡୁଲିପି ପ୍ରକାଶନ, ଭୁବନେଶ୍ୱର)
### ଅନୁବାଦ
* ପୋଏମ୍ସ ଅଫ ପ୍ୟାସନ
* ବ୍ଲୁ ବାର୍ଡ଼ ଆଣ୍ଡ ଅଦର ପୋଏମ୍ସ
* ଉମରାଓ ଜାନ ଆଦା
* ଚିଠି ଆସେନା : ଗାବ୍ରିୟାଲ ଗାର୍ସିଆ ମାର୍କ୍ୱେଜ - ୨୦୧୨ (ପକ୍ଷୀଘର ପ୍ରକାଶନ)
* କୋଡିଏଟି ପ୍ରେମ କବିତା ଏବଂ ଏକ ବିଷାଦ ଗୀତିକା: ପାବ୍ଲୋ ନେରୁଦା - ୨୦୦୭ (ପାଣ୍ଡୁଲିପି ପ୍ରକାଶନ, ଭୁବନେଶ୍ୱର)

## ସମ୍ମାନ ଓ ପୁରସ୍କାର
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ସମ୍ମାନ - ୨୦୧୧
* ରାଜଧାନୀ ପୁସ୍ତକମେଳା ପୁରସ୍କାର - ୨୦୦୪

## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ରାଜଧାନୀ ପୁସ୍ତକମେଳା ପୁରସ୍କାର
ସୂଚୀ ସରିୟା

**ସୂଚୀ ସରିୟା‌** ଚିକିତ୍ସା ବିଜ୍ଞାନ ଓ ମେସିନ ଲର୍ନିଙ୍ଗ ଉପଯୋଗରେ ବିଭିନ୍ନ ପ୍ରକାର ଅତ୍ୟାଧୁନିକ ଔଷଧ ପ୍ରସ୍ତୁତ କରିବା କ୍ଷେତ୍ରରେ ଗବେଷଣା କରୁଥିବା ଜଣେ ଭାରତୀୟ ବୈଜ୍ଞାନିକ । ବର୍ତ୍ତମାନ ସେ ମେରୀଲ୍ୟାଣ୍ଡସ୍ଥିତ ଜନ ହପକିନ୍ସ ବିଶ୍ୱବିଦ୍ୟାଳୟ ରେ, ସହକାରୀ ଅଧ୍ୟାପକ ଭାବରେ କାର୍ଯ୍ୟରତ ଅଛନ୍ତି । ସେ ନିଜର ଗବେଷଣା ଓ ଅଧ୍ୟାପନା ସମ୍ପର୍କିତ କାମ ପାଇଁ "ବିଗ ଡାଟା" ଟେକ୍ନୋଲୋଜି ଓ ସମ୍ପର୍କିତ ତଥ୍ୟାବଳୀ ବ୍ୟବହାର କରିଥାନ୍ତି ।  ଚିକିତ୍ସା ବିଜ୍ଞାନ କ୍ଷେତ୍ରରେ ପ୍ରଯୁକ୍ତି ବିଦ୍ୟାର ଉପଯୁକ୍ତ ବ୍ୟବହାର ଓ ଗବେଷଣା ପାଇଁ ତାଙ୍କୁ "ବିଶ୍ୱ ଅର୍ଥନୈତିକ ସଂସ୍ଥାନ" ବା "World Economic Forum"ଦ୍ୱାରା "ୟଙ୍ଗ ଗ୍ଲୋବାଲ ଲିଡର" (Young Global Leader) ସମ୍ମାନରେ ସମ୍ମାନିତ କରାଯାଇଛି । ଏହି ସମ୍ମାନ ପାଇବାରେ ସେ ହେଉଛନ୍ତି ପ୍ରଥମ ଭାରତୀୟ ମହିଳା ବୈଜ୍ଞାନିକ ।
## ଜୀବନୀ 
ସରିୟା‌ ପଶ୍ଚିମବଙ୍ଗର ଦାର୍ଜିଲିଂର ବାସିନ୍ଦା ଏବଂ ମାଉଣ୍ଟ ହୋକେ କଲେଜରୁ ନିଜର ସ୍ନାତକ ହାସଲ କରିଛନ୍ତି ।    ଏହାପରେ ୨୦୦୪ ମସିହାରେ ସେ ମାଇକ୍ରୋସଫ୍ଟ କମ୍ପାନୀଦ୍ୱାରା ଛାତ୍ରବୃତ୍ତି ପାଇ ଷ୍ଟାନଫୋର୍ଡ ବିଶ୍ୱବିଦ୍ୟାଳୟରେ ଗବେଷକ ଭାବରେ ଯୋଗ ଦେଇଥିଲେ । ସେଠାରେ ସେ ନିଜର ସ୍ନାତକତ୍ତୋର ଓ ଡକ୍ତରେଟ ଡିଗ୍ରୀ ପ୍ରାପ୍ତ କରିଥିଲେ ।   ସେ ଷ୍ଟାନଫୋର୍ଡ ବିଶ୍ୱବିଦ୍ୟାଳୟରେ ଡକ୍ତରେଟ ପଢିବା ବେଳେ ଡ. ଡାଫେନ କଲର ତାଙ୍କର ଉପଦେଷ୍ଟା ରହିଥିଲେ । ଏହି ସମୟକାଳ ଭିତରେ ଅଧ୍ୟାପକ ଆନ୍ନା ଅଶର ପାନ୍ନ ଓ ସେବାଷ୍ଟିଆନ ଥ୍ରାନଙ୍କର  ସହକାରୀ ଗବେଷକ ଭାବରେ କାର୍ଯ୍ୟ କରି ସରିୟା‌ ଏକ ଷ୍ଟାଟିଷ୍ଟିକାଲ ମଡେଲ ବାହାର କରିଥିଲେ, ଯାହାର ବ୍ୟବହାରଦ୍ୱାରା ପ୍ରିମାଚୁଅର ବେବି ବା ଜନ୍ମ ନେବାର ସଠିକ ସମୟ (୩୭ ସପ୍ତାହ) ଆଗରୁ, ଜନ୍ମ ହେଉଥିବା ଶିଶୁ ମାନଙ୍କର ଗଣନାର ଅନୁମାନ ୯୦% ସଠିକତାର ସହିତ କରାଯାଇ ପାରିଥିଲା ।  ପରେ ଏହି ମଡେଲକୁ ବ୍ୟବାହାର କରି, ସମୟ ପୂର୍ବରୁ ଜନ୍ମ ହେବାକୁ ଥିବା ଶିଶୁଟିର ଜନ୍ମ ସମୟକୁ ଓଜନ କେତେ ହୋଇଥିବ, ମୋଟ କେତେ ସମୟ ଏହି ଭୃଣଟି ମା'ର ଗର୍ଭରେ ରହିଥିବ ଏବଂ ଜନ୍ମ ହେବା ସମୟକୁ ଏହା କୌଣସି ରୋଗ ବା ଶାରୀରିକ ସମସ୍ଯା ସହିତ ଜନ୍ମ ନେବ, ସେସବୁର ଆକଳନ କରାଯାଇ ପାରିଥିଲା ।   ସେ ଆଷ୍ଟର ଡାଟା ସିଷ୍ଟମ୍ସ ନାମକ ଏକ ଷ୍ଟାର୍ଟଅପ କମ୍ପାନୀରେ ମଧ୍ୟ କାମ କରିଛନ୍ତି । 
## ବୃତ୍ତି ଓ ଗବେଷଣା 
ବିଗ୍ ଡାଟା ଟେକ୍ନୋଲୋଜିକୁ ବ୍ୟବାହାର କରି ବର୍ତ୍ତମାନର ଚିକିତ୍ସା ପଦ୍ଧତ୍ତି ଓ ସ୍ବାସ୍ଥ୍ୟସେବା ଆଦି କ୍ଷେତ୍ରରେ ଅନେକ ଗୁଣାତ୍ମକ ଉନ୍ନତ୍ତି କରାଯାଇପାରିବ ବୋଲି ସରିୟା ମତ ଦିଅନ୍ତି ।  ଏହି ବିଭାଗରେ ନିଜର ଗବେଷଣା ଓ ପାରଦର୍ଶିତା ପାଇଁ ତାଙ୍କୁ କମ୍ପ୍ୟୁଟେସନାଲ୍  ଷ୍ଟାଟିଷ୍ଟିକ୍ସ୍ କ୍ଷେତ୍ର ଓ ଏହାର ବ୍ୟାବହାରରେ ଏକ ବିଦ୍ୱାନ ଭାବରେ ମାନ୍ୟତା ଦିଆଯାଏ ।  ବିଭିନ୍ନ ବଂଶାନୁକ୍ରମିକ ଅଥବା ଦୀର୍ଘ ସମୟ ଧରି ଲାଗି ରହିଥିବା ରୋଗ ଗୁଡିକର ନିରୀକ୍ଷଣ ତଥା ନିରାକରଣ ପଦ୍ଧତ୍ତିକୁ ଉନ୍ନତ୍ତ କରିବା ପାଇଁ ସରିୟା ବିଗ୍ ଡାଟା ଟେକ୍ନୋଲୋଜିକୁ ବ୍ୟବାହାର କରିଥାନ୍ତି ।  ଏହି ପ୍ରକଳ୍ପରେ, ଚିକିତ୍ସାଧୀନ ଥିବା ରୋଗୀ ମାନଙ୍କର ଚିକିତ୍ସା ବିବରଣୀ, ରୋଗର ଲକ୍ଷଣ, ଦିଆଯାଉଥିବା ଔଷଧ ଗୁଡିକର ପ୍ରକାରଭେଦ ଇତ୍ୟାଦି ତଥ୍ୟ ଗୁଡିକୁ ରୋଗୀ ମାନଙ୍କର ଶଯ୍ୟା ପାଖରେ ବା କକ୍ଷରେ ଥିବା ବିଭିନ୍ନ ସେନ୍ସରଦ୍ୱାରା ସଂଗ୍ରହ କରାଯାଇଥାଏ । ପରେ ଏହି ତଥ୍ୟାବଳୀକୁ ନେଇ ମେସିନ ଲର୍ନିଙ୍ଗ ଟେକ୍ନୋଲୋଜିକୁ ବ୍ୟବାହାର କରି ରୋଗର ନିରାକରଣ ସମୟସୀମା କେତେ ରହିବ ସେ ବିଷୟରେ ଅନୁମାନ ଲଗାଯାଇଥାଏ ।  .
* ୨୦୧୮ : ୱାର୍ଲ୍ଡ ଇକୋନୋମିକ ଫୋରମ ୟଙ୍ଗ ଗ୍ଲୋବାଲ ଲିଡର  ।  World Economic Forum's Young Global Leaders 
* ୨୦୧୭ : ୟଙ୍ଗ ଫାକୁଲ୍ଟି ଫେଲୋସିପ । Young Faculty Fellowship
* ୨୦୧୭ : ବ୍ରିଲିଆଣ୍ଟ 10 । Brilliant 10 award by Popular Science
* ୨୦୧୫ : ୟଙ୍ଗ ଷ୍ଟାର ଇନ ଆର୍ଟିଫିସିଆଲ ଇଣ୍ଟେଲିଜେନ୍ସ । Young Star in Artificial Intelligence 
* ୨୦୧୪ : ଗୁଗୁଲ ରିସର୍ଚ  ଆୱାର୍ଡ  । Google Research Award
* ୨୦୧୪ : ଆନୁଆଲ ସାଇଣ୍ଟିଫିକ ଆୱାର୍ଡ ।  Annual Scientific Award
* ୨୦୧୩ : ଗର୍ଡନ ଓ ବେଟୀ ମୋର ଫାଉଣ୍ଡେସନ ରିସର୍ଚ  ଆୱାର୍ଡ । Gordon and Betty Moore Foundation Research Award

## ଆଧାର 
ଶ୍ରେଣୀ:ଭାରତୀୟ ବୈଜ୍ଞାନିକ
ଶ୍ରେଣୀ:ବୈଜ୍ଞାନିକ
ଶ୍ରେଣୀ:ଭାରତୀୟ ମହିଳା ବୈଜ୍ଞାନିକ
ଶ୍ରେଣୀ:ଭାରତୀୟ ମହିଳା
ବେସିଫ୍ଲୋକ୍ସାସିନ

**ବେସିଫ୍ଲୋକ୍ସାସିନ**, ବେପାର ନାମ ବେସିଭାନ୍ସ, ଏକ ଆଣ୍ଟିବାୟୋଟିକ୍ ଯାହା ଜୀବାଣୁ ଜନିତ କଞ୍ଜକ୍ଟିଭାଇଟିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ |  ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ |  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ।   ଯୁକ୍ତରାଷ୍ଟ୍ରରେ ୫ ମିଲି ବୋତଲର ମୂଲ୍ୟ ୨୦୨୨ ମସିହାରେ ପ୍ରାୟ ୨୧୦ ଡଲାର ଥିଲା।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅମୂଲ୍ୟକୃଷ୍ଣ ମିଶ୍ର

**ଅମୂଲ୍ୟକୃଷ୍ଣ ମିଶ୍ର** (୬ ଜୁଲାଇ ୧୯୩୨ - ୨୬ ଫେବୃଆରୀ ୨୦୦୧) ଜଣେ ଓଡ଼ିଆ ସାହିତ୍ୟିକ ଓ ଶିକ୍ଷାବିତ ଥିଲେ । ସେ ଅନେକ ବିଜ୍ଞାନ ଭିତ୍ତିକ ସାହିତ୍ୟ ରଚନା କରିଥିଲେ । ସେ  ପଦାର୍ଥ ବିଜ୍ଞାନରେ ସ୍ନାତକ, ସ୍ନାତକୋତ୍ତର ଡିଗ୍ରୀ ଲାଭ କରିବା ସହ ରେଭେନ୍ସା, ଗଙ୍ଗାଧର ମେହେର କଲେଜ, ସାମନ୍ତ ଚନ୍ଦ୍ରଶେଖର କଲେଜ, ଖଲ୍ଲିକୋଟ କଲେଜରେ ଜଣେ ପଦାର୍ଥ ବିଜ୍ଞାନ ଅଧ୍ୟାପକ ଭାବେ ଶିକ୍ଷାଦାନ କରିଥିଲେ । ଜଣେ ଅଧ୍ୟକ୍ଷ ଭାବେ ସେ ଭଞ୍ଜନଗର କଲେଜ, ଖୋର୍ଦ୍ଧା କଲେଜ, ଜେକେବିକେ କଲେଜ, ରାଜଧାନୀ କଲେଜ ଓ ଭୁବନେଶ୍ୱର ବିଜେବି କଲେଜରେ ଦାୟିତ୍ୱ ନିର୍ବାହ କରିଥିଲେ । ବିଜ୍ଞାନ ଓ ବେସରକାରୀ କଲେଜ ସମୂହର ଡେପୁଟି ଡିପିଆଇ ଏବଂ ଏନସିସିର ଜଣେ ଦକ୍ଷ ଅଫିସର ଭାବେ ମଧ୍ୟ କାର୍ଯ୍ୟ କରିଥିଲେ । ସେ ବିଜ୍ଞାନ ପ୍ରଚାର ସମିତିର ସଭ୍ୟ, ଓଡ଼ିଶା ଫିଜିକାଲ ସୋସାଇଟିର ସଭାପତି (୧୯୯୧-୧୯୯୬), ଓଡ଼ିଶା ସରକାରୀ କଲେଜ ଶକ୍ଷକ ସଂଘର ସଭାପତି (୧୯୮୬ - ୧୯୮୮), ଜଗନ୍ନାଥ ଗବେଷଣା ପ୍ରତିଷ୍ଠାନର କାର୍ଯ୍ୟକାରୀ ସଭାପତି, ସାମନ୍ତ ଚନ୍ଦ୍ରଶେଖର ସ୍ମୃତି ପରିଷଦର ସଭାପତି ରହିବା ସହିତ ଅନେକ ଶିକ୍ଷାନୁଷ୍ଠାନ ଓ ସାମାଜିକ ଅନୁଷ୍ଠାନ ସହ ଜଡ଼ିତ ଥିଲେ ।    

## ରଚନାବଳୀ 
ଅମୂଲ୍ୟକୃଷ୍ଣ ମିଶ୍ର, ବୃତ୍ତିରେ ଜଣେ ବିଜ୍ଞାନ ଅଧ୍ୟାପକ ହୋଇଥିଲେ ମଧ୍ୟ ସାହିତ୍ୟ ରଚନାପ୍ରତି ଆଗ୍ରହୀ ଥିଲେ । ସେ ଗଳ୍ପ, ନାଟକ ଓ ଉପନ୍ୟାସ ଆଦି ରଚନା କରିଥିଲେ । ସେ ଅନେକ ବିଜ୍ଞାନ ଭିତ୍ତିକ ସାହିତ୍ୟ ରଚନା କରିଥିଲେ । ଏତଦଭିନ୍ନ ସେ ପତ୍ନୀ ଶୈଳବାଳା ମିଶ୍ରଙ୍କ ସହ ମିଳିତ ଭାବରେ ନିଜ ପିତା ଦୟାନିଧି ମିଶ୍ରଙ୍କର ଜୀବନୀ ପୁସ୍ତକ *ଗସ୍ତସୂର୍ଯ୍ୟ* ରଚନା କରିଥିଲେ । ସାଲବେଗଙ୍କ ଚିରନ୍ତନ୍ତ ସାହିତ୍ୟକୃତି ଉପରେ ଗବେଷଣା କରି ସେ ପିଏଚଡ଼ି ହାସଲ କରିଥିଲେ ।

### ରଚନାବଳୀ 
* *ଅଲିଭା ଶିଖା - ୧୯୮୨ (ଗ୍ରନ୍ଥ ମନ୍ଦିର)*
* *ସାଲବେଗ (ନାଟକ) ୧୯୭୯*
* *ପଳାତକ ଓ ଅନ୍ୟମାନେ ୧୯୮୮*
* *ଆହୁତି (ନାଟକ) ୧୯୭୭*
* *କଂସ ଓ କୃଷ୍ଣ - ୨୦୦୦ (ପ୍ରାଚୀ ସାହିତ୍ୟ ପ୍ରତିଷ୍ଠାନ)*
* *କୁଳବଧୂ - ୧୯୯୪ (ଫ୍ରେଣ୍ଡସ ପବ୍ଲିସରସ)*
* *ଗ୍ରସ୍ତସୂର୍ଯ୍ୟ*
* *ଜୟୀ ରାଜଗୁରୁ (ନାଟକ) ୧୯୭୮*
* *ଏକାକିନୀ*
* *ଏବଂ ଆଶ୍ଚର୍ଯ୍ୟ ନଗର*
* *କାମଧେନୁର ଲୁହ (ବିଦ୍ୟାପୁରୀ, କଟକ) ଗଳ୍ପ, ୧୯୯୪*
* *ଶାନ୍ତି ସଂଗ୍ରାମ*
* *ଚାଣକ୍ୟର ଶପଥ (ଗଳ୍ପ) ୧୯୯୫*
* *ପ୍ରାଣନାଥ ପରିକ୍ରମା (ସଂପାଦନା)*
* *ନିଃଶବ୍ଦ କୋଳାହଳ (ନାଟକ) ୧୯୮୯*
* *ଅଭିମାନର ପରାଜୟ (ଉପନ୍ୟାସ) ୧୯୯୯*
* *ଫେରାଇଦିଅ ମୋର ଅଖଣ୍ଡ ଭାରତ (ଗଳ୍ପ) ୧୯୯୧*
* *ନିଷ୍ପତି (ଉପନ୍ୟାସ) ୧୯୯୪*
* *ଜାତୀୟ ସଂହତିର ପ୍ରତୀକ ଭକ୍ତକବି ସାଲବେଗ : ଏକ ଅନ୍ତରଙ୍ଗ ପର୍ଯ୍ୟାଲୋଚନା ୧୯୯୫*
ବିଜ୍ଞାନ

* *ମାଇଲ ଖୁଣ୍ଟ ଭାଗ ୧ (ଜୀବନୀ) ୨୦୦୦*
* *ବିଜ୍ଞାନର ଗୌରବ ୧୯୮୦*
* *ମ୍ୟାଡ଼ାମ କ୍ୟୁରୀ (ଜୀବନୀ) ୧୯୭୮*
* *ବିଜ୍ଞାନ ବର୍ତ୍ତିକା (ସଂପାଦନା, ୧୯୬୪)*
* *ଆମ ବାସସ୍ଥଳୀ ପୃଥିବୀ - ୧୯୬୫ (ସମ୍ବଲପୁର ବିଜ୍ଞାନ ପ୍ରଚାର ସମିତି)*
* *ଧୂମକେତୁ ନା ଧ୍ରୁବତାରା (ପ୍ରବନ୍ଧ) ସଂପାଦନା*
* *ବିଜ୍ଞାନର ଛନ୍ଦ*
* *ବିଜ୍ଞାନ ସନ୍ଦର୍ଭ ୧୯୬୩*

## ଜୀବନୀ 
ଅମୂଲ୍ୟକୃଷ୍ଣ, ୧୯୩୨ ମସିହା ଜୁଲାଇ ୬ ତାରିଖରେ ବରଗଡ଼ ଜିଲ୍ଲାର ବରପାଲି ନିକଟସ୍ଥ ତୁଲଣ୍ଡିଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଦୟାନିଧି ମିଶ୍ର ଜଣେ ସାହିତ୍ୟିକ, ସମ୍ପାଦକ ଓ ସାହିତ୍ୟ ସଂଗଠକ  ଥିଲେ । ସେ ଥିଲେ ପରିବାରର କନିଷ୍ଠତମ ସନ୍ତାନ । ସେ ଶୈଳବାଳା ମିଶ୍ରଙ୍କୁ ବିବାହ କରିଥିଲେ ।

୨୦୦୧ ମସିହା ଫେବୃଆରୀ ୨୬ତାରିଖରେ ୬୮ ବର୍ଷ ବୟସରେ ଅମୂଲ୍ୟକୃଷ୍ଣଙ୍କର ପରଲୋକ ଘଟିଥିଲା ।

## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୦୧ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଉଦୟ ନାରାୟଣ ଦେବ

**ଉଦୟ ନାରାୟଣ ଦେବ** (୧୦ ଅକ୍ଟୋବର ୧୯୩୫ - ୨ ଫେବୃଆରୀ ୨୦୨୨) ଜଣେ ଓଡ଼ିଆ ରାଜନୀତିଜ୍ଞ ତଥା ପକ୍ଷୀ ବିଶାରଦ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୪, ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଉଦୟ ନାରାୟଣ ଦେବ ୧୯୩୫ ମସିହାର ଅକ୍ଟୋବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନନ୍ଦ କିଶୋର ଦେବ ଓ ମାତାଙ୍କ ନାମ ରତ୍ନମଣି ପାଟମହାଦେବୀ । ତାଙ୍କ ପତ୍ନୀଙ୍କ ନାମ ସାବିତ୍ରୀ ଦେବୀ । ସେ ଗଞ୍ଜାମ ଜିଲ୍ଲା ସାନଖେମୁଣ୍ଡିର ପୋଡ଼ାମାରୀର ରାଜା ଥିଲେ ।

## ରାଜନୈତିକ ଜୀବନ 
ଉଦୟ ନାରାୟଣ ଦେବ ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସ ଓ ପରବର୍ତ୍ତୀ ସମୟରେ ଲୋକ ଦଳ ଓ ଜନତା ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ସେ ସମୁଦାୟ ୧୨ଟି ପୁସ୍ତକ ରଚନା କରିଥିଲେ ଏବଂ ତାଙ୍କର ୪୫ ବର୍ଷର ସାଧନାର ସ୍ମୃତି ଅଭିଧାନ ବିହଙ୍ଗ ସଂହିତା ୨୦୨୨ ମସିହାର ଜାନୁଆରୀ ୨୧ ତାରିଖରେ ଓଡ଼ିଶାର ରାଜ୍ୟପାଳ ଗଣେଶୀ ଲାଲଙ୍କଦ୍ୱାରା ଉନ୍ମୋଚନ କରାଯାଇଥିଲା ।

## ପୁରସ୍କାର 
ବନ୍ୟପ୍ରାଣୀ ସଂରକ୍ଷଣ କ୍ଷେତ୍ରରେ ତାଙ୍କର ଜୀବନବ୍ୟାପି ସାଧନା ପାଇଁ ତାଙ୍କୁ ବିଜୁ ପଟ୍ଟନାୟକ ପୁରସ୍କାରରେ ମଧ୍ୟ ସମ୍ମାନୀତ କରାଯାଇଥିଲା ।

## ମୃତ୍ୟୁ 
ଉଦୟ ନାରାୟଣ ଦେବ ୨୦୨୨ ମସିହାର ଫେବୃଆରୀ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ବାମ୍ଲାନିଭିମାବ/ଇଟେସିଭିମାବ

**ବାମ୍ଲାନିଭିମାବ/ଇଟେସିଭିମାବ ଏ**କ ଔଷଧ ମିଶ୍ରଣ ଯାହା କୋଭିଡ-୧୯ର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବହୃତ ହୁଏ ।  ସେଗୁଡିକ ବ୍ୟବହୃତ ହୁଏ ଯେତେବେଳେ ଡାକ୍ତରଖାନାରେ ଭର୍ତ୍ତି ହେବା ଆବଶ୍ୟକ କରନ୍ତି ନାହିଁ କିନ୍ତୁ ଖରାପ ହେବାର ଆଶଙ୍କା ଅଧିକ ଥାଏ ।  ଏହା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।   ଗର୍ଭାବସ୍ଥାରେ ନିରାପତ୍ତାର କୌଣସି ପ୍ରମାଣ ନଥିଲେ ମଧ୍ୟ ଏହିପରି ବ୍ୟବହାର ସୁପାରିଶ କରାଯାଇପାରେ ।  ଜାନୁୟାରୀ ୨୦୨୨ ସୁଦ୍ଧା, ସେମାନେ ପ୍ରତିରୋଧର କମ୍ ହାର ସହିତ ଯୁକ୍ତରାଷ୍ଟ୍ରର କିଛି ଅଂଶରେ ବଣ୍ଟନ ଜାରି ରଖିଥିଲେ ।  ୨୦୨୧ ସୁଦ୍ଧା ଏହି ମିଶ୍ରଣ ପାଇଁ ଆମେରିକା ସରକାର ପ୍ରାୟ ୨,୧୦୦ ଡଲାର ଖର୍ଚ୍ଚ କରିଛନ୍ତି।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସେଫୋକ୍ସିଟିନ

**ସେଫୋକ୍ସିଟିନ, ବେପାର ନାମ** **ମେଫୋକ୍ସିନ,** ହେଉଛି ଏକ ଆଣ୍ଟିବାୟୋଟିକ୍, ଯାହା କିଡନୀ ସଂକ୍ରମଣ, ହାଡ଼ ସଂକ୍ରମଣ, ପେଲଭିସ ପ୍ରଦାହ ରୋଗ, ଉଦର ଭିତର ସଂକ୍ରମଣ, ନିମୋନିଆ ଏବଂ ସେପସିସ୍ ଚିକିତ୍ସା ପାଇଁ ବ୍ୟବହୃତ ହୁଏ ।   ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଧୀରେ ଧୀରେ ଦିଆଯାଏ ।    ୨୦୨୧ରେ ଯୁକ୍ତରାଜ୍ୟରେ ୧୦ ମାତ୍ରାର ୨ ଗ୍ରାମ ଔଷଧର ମୂଲ୍ୟ £ ୩୦୦ରୁ କମ୍ ଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସୁଧାଂଶୁ ଶେଖର ପରିଡ଼ା

**ସୁଧାଂଶୁ ଶେଖର ପରିଡ଼ା** (ଜନ୍ମ: ୩ ମାର୍ଚ୍ଚ ୧୯୭୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରେମୁଣା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୁଧାଂଶୁ ଶେଖର ପରିଡ଼ା ୧୯୭୫ ମସିହାର ମାର୍ଚ୍ଚ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତ୍ରିଲୋଚନ ପରିଡ଼ା ଓ ପତ୍ନୀଙ୍କ ନାମ ମୁକ୍ତା ନାୟକ।

## ରାଜନୈତିକ ଜୀବନ 
ସୁଧାଂଶୁ ଶେଖର ପରିଡ଼ା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ପୁରିପଣ୍ଡା ଆପ୍ପାଲା ସ୍ୱାମୀ

**ପୁରିପଣ୍ଡା ଆପ୍ପାଲା ସ୍ୱାମୀ** (୧୯୦୪-୧୯୮୨), ଜଣେ ଲେଖକ, ଅନୁବାଦକ, ସାମ୍ବାଦିକ ଏବଂ ସମ୍ପାଦକ ଥିଲେ ।

## ପ୍ରାରମ୍ଭ ଜୀବନ
ଆପ୍ପାଲା ସ୍ୱାମୀ ୧୩ ନଭେମ୍ବର ୧୯୦୪ ମସିହାରେ ବିଜୟନଗରମ୍ ଜିଲ୍ଲାର ସାଲୁରରେ ଜନ୍ମଗ୍ରହଣ କରିଥିଲେ । ପ୍ରାଥମିକ ଶିକ୍ଷା ପରେ ସେ ତେଲୁଗୁ, ସଂସ୍କୃତ, ଓଡ଼ିଆ, ହିନ୍ଦୀ, ବଙ୍ଗାଳୀ ଏବଂ ଇଂରାଜୀ ସମେତ ଅନ୍ୟାନ୍ୟ ଭାଷା ଶିଖିଥିଲେ । 

## ଜୀବନ
ସେ ଭାରତୀୟ ସ୍ୱାଧୀନତା ଆନ୍ଦୋଳନରେ ବିଶେଷ ଭାବରେ ଅଣ-ସହଯୋଗୀ ଆନ୍ଦୋଳନ, ହରିଜନ ଉନ୍ନତି ଏବଂ ଖଦି ପ୍ରଚାର ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିଲେ। ସେ ବିଶାଖାପାଟନମରେ ଅଲ ଇଣ୍ଡିଆ ଚରକା ସଙ୍ଗମରେ ସଂଗଠକ ଭାବେ କାର୍ଯ୍ୟ କରିଥିଲେ।

ଆପ୍ପାଲାଙ୍କର ସାମ୍ବାଦିକତା କ୍ଷେତ୍ରରେ ଦକ୍ଷତା ରହିଛି । ସେ ଏକ ଜାତୀୟ ଖବରକାଗଜ "ସ୍ୱସକ୍ତି" ପାଇଁ ସହଯୋଗୀ ସମ୍ପାଦକ ଭାବରେ କାର୍ଯ୍ୟ କରିଛନ୍ତି। ସେ ୧୨ ବର୍ଷ ଧରି ଆନ୍ଧ୍ର ପତ୍ରିକାରେ ଫ୍ରିଲାନ୍ସ ସାମ୍ବାଦିକ ଭାବରେ ପ୍ରବନ୍ଧ ଲେଖୁଥିଲେ। ସେ 'ସତ୍ୟବାଣୀ' ପତ୍ରିକାର ଆୟୋଜକ ଥିଲେ । ସେ ସାହିତ୍ୟିକ ଜନସାଧାରଣଙ୍କ ପ୍ରଶଂସା ପାଇଁ ମାସିକ ପତ୍ରିକା "ବୈଶାଖୀ" ପ୍ରକାଶ କରିଥିଲେ । 

ମହାକବୀ ଶ୍ରୀ ଶ୍ରୀ ଆବିଷ୍କାର କରିବାର ଶ୍ରେୟ ପୁରିପଣ୍ଡାଙ୍କୁ ଯିବା ଉଚିତ୍ ।

ସେ ଆନ୍ଧ୍ରପ୍ରଦେଶର ଲାଇବ୍ରେରୀ ଆନ୍ଦୋଳନରେ ସକ୍ରିୟ ଭାବରେ ଜଡିତ ଥିଲେ। ସେ ପାର୍ବତୀପୁରମର ଶ୍ରୀରାମଭରମରେ ଲାଇବ୍ରେରୀ ଗୁଡ଼ିକର ବିକାଶ କରିଥିଲେ ଏବଂ ମରକମରେ ଏକ ଲାଇବ୍ରେରୀର ପ୍ରତିଷ୍ଠା କରିଥିଲେ । ସେ ଆନ୍ଧ୍ରପ୍ରଦେଶ ଲାଇବ୍ରେରୀ ସୋସାଇଟିର ଜଣେ ସଦସ୍ୟ ଥିଲେ ।

ସେ ବିଶାଖା ଲେଖକ ସଂଘର ସଭାପତି ତଥା ଆନ୍ଧ୍ରପ୍ରଦେଶର ଲଳିତ କଳା ଏକାଡେମୀ ଏବଂ ସାହିତ୍ୟ ଏକାଡେମୀର ସଦସ୍ୟ ଥିଲେ । ଭାରତୀୟ ସାହିତ୍ୟରେ ଅବଦାନ ପାଇଁ ତାଙ୍କୁ ୧୯୭୩ ମସିହାରେ ଆନ୍ଧ୍ର ବିଶ୍ୱବିଦ୍ୟାଳୟଦ୍ୱାରା "କଳା ପ୍ରପୂର୍ଣ୍ଣ" ପୁରସ୍କାର ପ୍ରଦାନ କରାଯାଇଥିଲା।

## ଦେହାନ୍ତ
ସେ ୧୮ ନଭେମ୍ବର ୧୯୮୨ ମସିହାରେ ମୃତ୍ୟୁ ବରଣ କରିଥିଲେ ।

## ସମ୍ମାନ
ବିଶାଖାପାଟନମର ସମୁଦ୍ର କୂଳ ରାସ୍ତାରେ ଆପ୍ପାଲା ସ୍ୱାମୀଙ୍କ ପ୍ରତିମୂର୍ତ୍ତି ନିର୍ମାଣ କରାଯାଇଥିଲା। 

## ସାହିତ୍ୟିକ କାର୍ଯ୍ୟ
* ମହାଭାରତମ
* ଶ୍ରୀଦେବୀ ଭାଗବତମ
* ଶ୍ରୀମଦ ଭାଗବତମ (୧୯୭୯)
* ବାଲ୍ମୀକି ରାମାୟଣମ
* ଓଡ଼ିଆ ସାହିତ୍ୟ ଚରିତ୍ର
* ହିଷ୍ଟ୍ରି ଅଫ ବଙ୍ଗଳା ଲିଟ୍ରେଚର
* ମହମ୍ମଦ ଚରିତ୍ର
* ସୌଦାମିନୀ
* ଓଡ଼ିଆ ଗୀତ
* ଜଗତଗୁରୁ ଶଙ୍କରାଚାର୍ଯ୍ୟ
* ବିଶ୍ୱକଳା ବେଦୀ
* ଅମୃତା ସନ୍ତନମ
* ମାଟି ମାନୁସୁଲୁ

## ଆଧାର
ଶ୍ରେଣୀ:୧୯୦୪ ଜନ୍ମ
ଶ୍ରେଣୀ:୧୯୮୨ ମୃତ୍ୟୁ
ଶ୍ରେଣୀ:ବିଜୟନଗରମ ଜିଲ୍ଲା
ଶ୍ରେଣୀ:ସାମ୍ବାଦିକତା
ଶ୍ରେଣୀ:ଓଡ଼ିଆ ସାହିତ୍ୟିକ
ବାଲାନାଇଟିସ

**ବାଲାନାଇଟିସ** ରୋଗ କ‌ହିଲେ ଲିଙ୍ଗ ମୁଣ୍ଡର ପ୍ରଦାହକୁ ବୁଝାଏ ।  ଏହା ସାଧାରଣତଃ ଲିଙ୍ଗ ଚର୍ମର ପ୍ରଦାହ ସହିତ ଦେଖାଯାଏ, ଯାହାକୁ **ବାଲାନୋପ୍ରୋସ୍ଥାଇଟିସ ।**  ମାଇକ୍ରୋବିଆଲ କଲଚର ସ‌ହିତ ଅନ୍ୟାନ୍ୟ ପରୀକ୍ଷଣ ଏବଂ ବେଳେବେଳେ ଟିସୁ ବାୟୋପସି ଉପରେ ରୋଗ ନିର୍ଣ୍ଣୟ ଆଧାରିତ ହୋଇପାରେ।  ପୁରୁଷଙ୍କ ମଧ୍ୟରୁ ୩ରୁ ୧୧% କିଛି ସମୟରେ ପ୍ରଭାବିତ ହୁଅନ୍ତି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭୀମସେନ ମଣ୍ଡଳ

**ଭୀମସେନ ମଣ୍ଡଳ** (୨୧ ଡିସେମ୍ବର ୧୯୩୫ - ୨୯ ସେପ୍ଟେମ୍ବର ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଭୀମସେନ ମଣ୍ଡଳ ୧୯୩୫ ମସିହାର ଡିସେମ୍ବର ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁନା ମଣ୍ଡଳ ଓ ପତ୍ନୀଙ୍କ ନାମ ଲକ୍ଷ୍ମୀ ମଣ୍ଡଳ।

## ରାଜନୈତିକ ଜୀବନ 
ଭୀମସେନ ମଣ୍ଡଳ ଓଡ଼ିଶା ରାଜନୀତିରେ କଂଗ୍ରେସ (ଆର୍)ର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଭୀମସେନ ମଣ୍ଡଳ ୨୦୦୭ ମସିହାର ସେପ୍ଟେମ୍ବର ୨୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୩ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଜପତି ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
କାର୍ବାକୋଲ

**କାର୍ବାକୋଲ,** ଏକ ବେପାର ନାମ **ମାୟୋଷ୍ଟାଟ,** ଏକ ଔଷଧ ଯାହା ଗ୍ଲୁକୋମା ଚିକିତ୍ସା ପାଇଁ କିମ୍ବା ଚକ୍ଷୁ ଅସ୍ତ୍ରୋପଚାର ସମୟରେ ବ୍ୟବହୃତ ହୁଏ ।  ସାଧାରଣଃ ପାଇଲୋକାର୍ପନ୍ କିମ୍ବା ଆସେଟିଲକୋଲିନ୍ ଅଧିକ ପସନ୍ଦ କରାଯାଏ ।  ଯୁକ୍ତରାଷ୍ଟ୍ରରେ ଆଖିରେ ଇଞ୍ଜେକ୍ସନ ଦେବାର ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୭ ଡଲାର ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବାମ୍ଲାନିଭିମାବ

**ବାମ୍ଲାନିଭିମାବ** ହେଉଛି COVID-19 ଚିକିତ୍ସା ପାଇଁ ବ୍ୟବହୃତ ଏକ ଔଷଧ; କିନ୍ତୁ ଓମିକ୍ରନ୍  ଭଳି କୋଭିଡ ପ୍ରକାରଗୁଡିକର ପ୍ରତିରୋଧ ପ୍ରତିରୋଧ ହେଉଛି ।      ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।  ଏପ୍ରିଲ ୨୦୨୧ ରେ, ଏକ‌କ ବ୍ୟବହାର ପାଇଁ ଏହା ରଦ୍ଦ କରାଯାଇଥିଲା।  କମ୍ ପ୍ରତିରୋଧ ସହିତ ନିର୍ଦ୍ଦିଷ୍ଟ ଅଞ୍ଚଳରେ ଡିସେମ୍ବର ୨୦୨୧ ସୁଦ୍ଧା ଏହି ମିଶ୍ରଣ ବ୍ୟବହାରରେ ରହିଅଛି । ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ନୁହେଁ |  ଆମେରିକା ସରକାର ୨୦୨୦ରେ ଡୋଜ ପିଛା ପ୍ରାୟ ୧,୨୫୦ ଡଲାର ମୂଲ୍ୟାୟନ କରିଥିଲେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ସଂସ୍କୃତ ଲେଖକମାନଙ୍କ ତାଲିକା

ସାହିତ୍ୟ ଏକାଡେମୀ ପୁରସ୍କାର ଏକ ବାର୍ଷିକ ପୁରସ୍କାର, ଯାହା ସାହିତ୍ୟ ଏକାଡେମୀଦ୍ୱାରା (ଭାରତର ନ୍ୟାସନାଲ୍ ଏକାଡେମୀ ଅଫ୍ ଲେଟର୍ସ) ୨୪ଟି ଭାରତୀୟ ଭାଷାରେ ଲେଖକମାନଙ୍କୁ ପ୍ରଦାନ କରାଯାଇଥାଏ । ଏହି ପୁରସ୍କାର ପ୍ରଥମେ ୧୯୫୫ ମସିହାରେ ପୁରସ୍କୃତ କରାଯାଇଥିଲା। ଏଥିରେ ୫୦,୦୦୦ ଟଙ୍କା ଆର୍ଥିକ ପୁରସ୍କାର ରହିଛି । ପ୍ରଥମେ ଏହି ପୁରସ୍କାର ୧୯୫୬ ମସିହାରେ ସଂସ୍କୃତ ପାଇଁ  ଦିଆଯାଇଥିଲା । ପ୍ରଥମ ପାଞ୍ଚଟି ପୁରସ୍କାର ସଂସ୍କୃତର ସଂସ୍କୃତି ସହିତ ଜଡିତ ଅନ୍ୟ ଭାଷାରେ କାର୍ଯ୍ୟ କରିବାକୁ ଦିଆ ଯାଇଥିଲା । ୧୯୬୭ ମସିହାରୁ ଏହି ପୁରସ୍କାର କେବଳ ସଂସ୍କୃତ ଭାଷାରେ କାର୍ଯ୍ୟ କରିବା ପାଇଁ ଦିଆଯାଇଛି । ଏହି ପୁରସ୍କାର ଜିତିଥିବା ସଂସ୍କୃତ ଭାଷା ଲେଖକଙ୍କ ତାଲିକା ନିମ୍ନରେ ଦିଆଯାଇଛି:

## ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ସଂସ୍କୃତ ଲେଖକ
(୧୯୫୫, ୧୯୫୭, ୧୯୫୮, ୧୯୫୯, ୧୯୬୦, ୧୯୬୨, ୧୯୬୫, ୧୯୬୯, ୧୯୭୧, ୧୯୭୨, ୧୯୭୫, ୧୯୭୬ ଏବଂ ୧୯୭୮ରେ କୌଣସି ପୁରସ୍କାର ନାହିଁ)

## ଶିଶୁ ସାହିତ୍ୟ ପୁରସ୍କାର ବିଜେତା
ସାହିତ୍ୟ ଏକାଡେମୀ ଶିଶୁ ସାହିତ୍ୟ ପାଇଁ ଏକ "ଶିଶୁ ସାହିତ୍ୟ ପୁରସ୍କାର" ମଧ୍ୟ ପ୍ରଦାନ କରିଥାଏ । ସଂସ୍କୃତ ପାଇଁ ନିମ୍ନୋକ୍ତ ପୁରସ୍କାର ବିଜେତାମାନେ ଅନ୍ତର୍ଭୁକ୍ତ :

## ଯୁବ ପୁରସ୍କାର
୩୫ ବର୍ଷରୁ କମ୍ ବୟସର ଜଣେ ଲେଖକଙ୍କଦ୍ୱାରା ପ୍ରକାଶିତ ପୁସ୍ତକ :

## ଆଧାର
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ଶ୍ରେଣୀ:ସାହିତ୍ୟ ଏକାଡେମୀ ପୁରସ୍କାର ବିଜେତା
ଶ୍ରେଣୀ:ଭାରତ
ତାରିଣୀ ସର୍ଦ୍ଦାର

**ତାରିଣୀ ସର୍ଦ୍ଦାର** (୧୫ ଜୁଲାଇ ୧୯୨୦ - ୨୧ ଫେବୃଆରୀ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ତାରିଣୀ ସର୍ଦ୍ଦାର ୧୯୨୦ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କନ୍ଧା ରଣବଜା ସର୍ଦ୍ଦାର ।

## ରାଜନୈତିକ ଜୀବନ 
ତାରିଣୀ ସର୍ଦ୍ଦାର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ତାରିଣୀ ସର୍ଦ୍ଦାର ୨୦୦୩ ମସିହାର ଫେବୃଆରୀ ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୨୦୦୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଜପତି ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ବାସିଟ୍ରାସିନ

{{Infobox drug
| IUPAC_name      = (4*R*)-4-[(2*S*)-2-({2-[(1*S*)-1-amino-2-methylbutyl]- 4,5-dihydro-1,3-thiazol-5-yl}formamido)-4-methylpentanamido]-4-{[(1*S*)- 1-{[(3*S*,6*R*,9*S*,12*R*,15*S*,18*R*,21*S*)- 18-(3-aminopropyl)-12-benzyl-15-(butan-2-yl)-3-(carbamoylmethyl)- 6-(carboxymethyl)-9-(1*H*-imidazol-5-ylmethyl)-2,5,8,11,14,17,20- heptaoxo-1,4,7,10,13,16,19-heptaazacyclopentacosan-21-yl]carbamoyl}- 2-methylbutyl]carbamoyl}butanoic acid
| image           = Bacitracin A.svg
| image2          = Bacitracin ball-and-stick.png

| tradename       = Baciim

| Drugs.com       = Systemic: Topical: Eye: 

| pregnancy_AU    = D
| pregnancy_US    = C
| legal_AU        = S4
| legal_US        = OTC
| legal_US_comment= for topical administration; Rx-only for injection

| routes_of_administration= Topical, intramuscular

| bioavailability =
| protein_bound   =
| metabolism      =
| elimination_half-life= 
| C               = 66
| H               = 103
| N               = 17
| O               = 16
| S               = 1
| SMILES          = CCC(C)C(N)NC4=NC(C(=O)N[C@@H](CC(C)C)C(=O)N[C@H](CCC(O)=O)C(=O)N[C@@H](C(C)CC)C(=O)N[C@H]3CCCCNC(=O)[C@H](CC(N)=O)NC(=O)[C@@H](CC(O)=O)NC(=O)[C@H](Cc1cnc[nH]1)NC(=O)[C@@H](Cc2ccccc2)NC(=O)[C@H](C(C)CC)NC(=O)[C@@H](CCCN)NC3=O)CS4
| StdInChI        = 1S/C66H103N17O16S/c1-9-35(6)52(69)66-81-48(32-100-66)63(97)76-43(26-34(4)5)59(93)74-42(22-23-50(85)86)58(92)83-53(36(7)10-2)64(98)75-40-20-15-16-25-71-55(89)46(29-49(68)84)78-62(96)47(30-51(87)88)79-61(95)45(28-39-31-70-33-72-39)77-60(94)44(27-38-18-13-12-14-19-38)80-65(99)54(37(8)11-3)82-57(91)41(21-17-24-67)73-56(40)90/h12-14,18-19,31,33-37,40-48,52-54H,9-11,15-17,20-30,32,67,69H2,1-8H3,(H2,68,84)(H,70,72)(H,71,89)(H,73,90)(H,74,93)(H,75,98)(H,76,97)(H,77,94)(H,78,96)(H,79,95)(H,80,99)(H,82,91)(H,83,92)(H,85,86)(H,87,88)/t35?,36?,37?,40-,41+,42+,43-,44+,45-,46-,47+,48?,52?,53-,54-/m0/s1
| StdInChIKey     = CLKOFPXJLQSYAH-NVOBBBONSA-N
| StdInChIKey_Ref = 
| StdInChI_Ref    = 
| verifiedrevid   = 457285800
}}

**ବାସିଟ୍ରାସିନ** ଏକ ଆଣ୍ଟିବାୟୋଟିକ୍ ।  ଚର୍ମରେ ଜୀବାଣୁ ସଂକ୍ରମଣ ଥିଲେ ଏହା ସେହି ଚର୍ମରେ ପ୍ରୟୋଗ କରାଯାଏ ।  ଆଖିରେ ପ୍ରୟୋଗ କରାଯାଏ, ଏହା ବ୍ୟାକ୍ଟେରିଆ କଞ୍ଜକ୍ଟିଭାଇଟିସ୍ ଚିକିତ୍ସା ପାଇଁ ଆଖିରେ ବ୍ୟବହୃତ ହୁଏ ।  *କ୍ଲୋଷ୍ଟ୍ରିଡିଅମ ଡିଫିଇସିଲ୍* ଜନିତ ତରଳ ଝାଡ଼ା ଚିକିତ୍ସା ପାଇଁ ଏହା ପାଟିରେ ମଧ୍ୟ ବ୍ୟବହୃତ ହେଇଛି, କିନ୍ତୁ ଏହା ପସନ୍ଦଯୋଗ୍ୟ ଚିକିତ୍ସା ନୁହେଁ ।   ଯୁକ୍ତରାଷ୍ଟ୍ରରେ ଆଖିରେ ବ୍ୟବହାର ପାଇଁ ୩.୫ ଗ୍ରାମ ଟ୍ୟୁବର ମୂଲ୍ୟ ୨୦୨୨ ସୁଦ୍ଧା ୩୧ଡଲାର ଥିଲା । ଏହା ବାସିଲସ ଲାଇଚେନିଫର୍ମିସରୁ ପୃଥକ କରି ପ୍ରସ୍ତୁତ କରାଯାଇଥିଲା ।  ଏହା ଅନ୍ୟ ଔଷଧର ମିଶ୍ରଣ ଭାବରେ ମଧ୍ୟ ଉପଲବ୍ଧ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଧରଣୀଧର ପାଣିଗ୍ରାହୀ

**ଧରଣୀଧର ପାଣିଗ୍ରାହୀ** (୨ ଜାନୁଆରୀ ୧୯୩୬ - ୧୭ ନଭେମ୍ବର ୨୦୨୦) ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକ ଓ ଶିକ୍ଷାବିତ ଥିଲେ । ସେ ଅର୍ଥନୀତି, ସମାଜତତ୍ତ୍ୱ, ସଂସ୍କୃତି ସମ୍ପର୍କିତ ନାନା ପ୍ରବନ୍ଧ ଅନୁବାଦ କରିବା ସହିତ ଅର୍ଥନୀତିରେ ଉଭୟ ଇଂରାଜୀ ଏବଂ ଓଡ଼ିଆରେ ପୁସ୍ତକ ତଥା ଓଡ଼ିଆ ସମ୍ବାଦପତ୍ର ଓ ସ୍ତମ୍ଭ ରଚନା କରିଥିଲେ । ସେ ତାଙ୍କର ସାହିତ୍ୟ ରଚନା ନିମନ୍ତେ ଉଭୟ କେନ୍ଦ୍ର ସାହିତ୍ୟ ଏକାଡେମୀ ଓ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ସେ ନିଜ ରଚନାରେ ଓଡ଼ିଆରେ ପ୍ରାୟୋଗିକ ସମାଲୋଚନା ପ୍ରବନ୍ଧ ତଥା ରାଜନୈତିକ, ଅର୍ଥନୈତିକ ଓ ସାମାଜିକ ସମାସ୍ୟାବଳୀ ଉପରେ ଆଲୋଚନା କରିଥିଲେ ।

## ବ୍ୟକ୍ତିଗତ ଜୀବନ 
ଧରଣୀଧର ୧୯୩୬ ମସିହା ଜାନୁଆରୀ ୨ ତାରିଖରେ ଢେଙ୍କାନାଳ ଜିଲ୍ଲାର ହିନ୍ଦୋଳ ଅନ୍ତର୍ଗତ ବେରୁଆଁପାଳଠାରେ ଜନ୍ମଗ୍ରହଣ କରିଥିଲେ । ସେ ରେଭେନ୍ସା, ବିଜେବି ଓ ରାଜଧାନୀ ମହାବିଦ୍ୟାଳୟ ଆଦିରେ ଅଧ୍ୟାପନା କରି ୧୯୯୪ ମସିହାରେ ଅବସର ଗ୍ରହଣ କରିଥିଲେ ।

୨୦୨୦ ମସିହା ନଭେମ୍ବର ୧୭ ତାରିଖରେ ଭୁବନେଶ୍ୱରର ନୂଆପଲ୍ଲୀସ୍ଥିତ ନିଜ ବାସଭବନରେ ତାଙ୍କର ପରଲୋକ ଘଟିଥିଲା । 

## ରଚନାବଳୀ 
### ମୌଳିକ ରଚନା: 
* *ଚକ୍ରବର୍ତ୍ତୀ ରାଜଗୋପାଳାଚାରୀ* (୨୦୧୫)
* *ଅର୍ଥନୀତି ପ୍ରବେଶ*
* *ଅର୍ଥନୀତି ପରିଚୟ*
* *ମୁଦ୍ରାବ୍ୟାଙ୍କ ଓ ସରକାରୀ ବିତ୍ତ ବ୍ୟବସ୍ଥା*
* *ସରକାରୀ ବିତ୍ତ*
* *ଗ୍ରାମ୍ୟ ଶିଳ୍ପାୟନ*
* *ଭାରତୀୟ ଅର୍ଥନୀତି*
* *ରାଷ୍ଟ୍ରାୟତ୍ତ ଉଦ୍ୟୋଗ ଓ ଅର୍ଥନୈତିକ ବିକାଶ*
* *ରାଜନୀତିଜ୍ଞଙ୍କ ଭାରତବର୍ଷ*
* *ଅର୍ଥନୀତିକ ଭାରତ*
* *ମହାଭାରତ ପରେ*
* *ଆଞ୍ଜନେୟ*
* *ଶ୍ରୀମୟୀ ବୈଷ୍ଣୋ ଦେବୀ*
* *ଲୌହମାନବ*
* *ଭାରତ ବିକାଶ ପରିକ୍ରମା*
* *ରାଷ୍ଟ୍ରୀୟ ବିତ୍ତ*
* *କନିଷ୍ଠ ମାର୍ଟିନ ଲୁଥର କିଙ୍ଗ୍*
* *ଭାବଭୂମିର ଅମୃତାଲୋକ*
* *ପ୍ରବାଦ ପୁରୁଷ*
* ଦ୍ୱାରିକା ମୋହନ ମିଶ୍ର (ସହଲେଖକ), *ଅମୃତ ଅନୁଭବ*

### ଅନୁବାଦ:
* ମ୍ୟାଡ଼େଲିନ୍ ସ୍ଲେଡ୍, *ତୀର୍ଥଭୂମି ଭାରତ* (୨୦୧୩)
* *କରଣ ସିଂହ: ଆତ୍ମଜୀବନୀ*
* *ସନ୍ଥ ବିଭୂତି*
* *ମୃତ୍ୟୁ ପରେ*
* *ଜୀବନ ଓ ମୃତ୍ୟୁ ଦର୍ଶନ*
* ଦ୍ୱାରିକା ମୋହନ ମିଶ୍ର (ସହଲେଖକ), *ବ୍ରହ୍ମବାଦ ଦର୍ଶନ*

## ସମ୍ମାନ ଓ ପୁରସ୍କାର 
* ଧରିତ୍ରୀ ସାରସ୍ୱତ ସମ୍ମାନ - ୧୯୮୨
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର - ୨୦୦୯ (*କରଣ ସିଂହ: ଆତ୍ମଜୀବନୀ*)
* ରାଜଧାନୀ ପୁସ୍ତକମେଳା ଶ୍ରେଷ୍ଠ ଅନୁବାଦ ପୁରସ୍କାର - ୨୦୧୦ (ମୃତ୍ୟୁ ପରେ)
* ଉତ୍କଳ ସାହିତ୍ୟ ସମାଜର ବିକ୍ରମ ଦାସ ଭ୍ରମଣ କାହାଣୀ ସମ୍ମାନ - ୨୦୧୧
* ସନ୍ଧ୍ୟାତାରା ସାହିତ୍ୟ ସଂସଦ ସମ୍ମାନ - ୨୦୧୧
* ଢେଙ୍କାନାଳ ଜିଲ୍ଲା ଲେଖକ ସଂସଦ ତରଫରୁ ରାଜ୍ୟସ୍ତରୀୟ ଶ୍ରୀଧର ସ୍ୱାମୀ ସମ୍ମାନ - ୨୦୧୨
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଜୀବନୀ ଓ ଭ୍ରମଣ ସାହିତ୍ୟ) - ୨୦୧୫ (*ଲୌହମାନବ*)
* ଓଡ଼ିଶା ପାଠକ ସାହିତ୍ୟ ସଂସଦ ସମ୍ମାନ - ୨୦୧୫

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ବିଶ୍ୱନାଥ ନାୟକ (ରାଜନେତା)

**ବିଶ୍ୱନାଥ ନାୟକ** (ଜନ୍ମ: ୨୧ ଅଗଷ୍ଟ ୧୯୩୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିଶ୍ୱନାଥ ନାୟକ ୧୯୩୫ ମସିହାର ଅଗଷ୍ଟ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୀନ ନାୟକ ଓ ପତ୍ନୀଙ୍କ ନାମ ପାର୍ବତୀ ନାୟକ ।

## ରାଜନୈତିକ ଜୀବନ 
ବିଶ୍ୱନାଥ ନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଆଭେଲୁମାବ

**ଆଭେଲୁମାବ**, ବିକ୍ରୟ ନାମ ବ୍ରାଭେନସିଓ, ଔଷଧ, ଯାହା ମର୍କେଲ ସେଲ୍ କର୍କଟ, ୟୁରୋଥେଲିଆଲ୍ କର୍କଟ ଏବଂ ବୃକ୍‌କୀୟ ଜୀବକୋଷ କର୍କଟ ଇତ୍ୟାଦି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା କାମ କରୁଥିବା ପର୍ଯ୍ୟନ୍ତ ଏବଂ ପାର୍ଶ୍ୱ ପ୍ରତିକ୍ରିୟା ଅତ୍ୟଧିକ ଭୟଙ୍କର ନ ହେଉଥିବା ପର୍ଯ୍ୟନ୍ତ ଦିଆଯାଏ ।  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ପ୍ରୋଟିନ୍ ପ୍ରୋଗ୍ରାମ ହୋଇଥିବା ଡେଥ୍-ଲିଗାଣ୍ଡ୍ ୧ ((PD-L1) ସହିତ ସଂଲଗ୍ନ ହୋଇ ରୋଗ ପ୍ରତିରୋଧକ ଶକ୍ତିଦ୍ୱାରା କର୍କଟ କୋଷକୁ ମାରିବାକୁ ଦେଇଥାଏ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କାର୍ବୋପ୍ରୋଷ୍ଟ

**କାର୍ବୋପ୍ରୋଷ୍ଟ,** ଅନ୍ୟ ନାମ **ହେମାବେଟ୍,** ଏକ ଔଷଧ ଯାହା ପ୍ରସବ ପରବର୍ତ୍ତୀ ରକ୍ତସ୍ରାବ ଏବଂ ଗର୍ଭଧାରଣର ସମାପ୍ତି ପାଇଁ ବ୍ୟବହୃତ ହୁଏ ।  ଏହା ବ୍ୟବହୃତ ହୁଏ ଯେତେବେଳେ ପ୍ରସବ ପରବର୍ତ୍ତୀ ରକ୍ତସ୍ରାବ ଚିକିତ୍ସାରେ ଅକ୍ସିଟୋସିନ୍ ଏବଂ ଏର୍ଗୋମେଟ୍ରାଇନ୍ ପର୍ଯ୍ୟାପ୍ତ ହୁଏନି ।  ଗର୍ଭ ସମାପ୍ତି ପାଇଁ ଏହା ଦ୍ୱିତୀୟ ତ୍ରୈମାସିକରେ ବ୍ୟବହୃତ ହୁଏ ଯେତେବେଳେ ଅନ୍ୟ ପଦ୍ଧତିଗୁଡିକ କାମ କରିନଥାଏ  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲକ୍ଷ୍ମୀ ନାରାୟଣ ମହାନ୍ତି

**ଲକ୍ଷ୍ମୀ ନାରାୟଣ ମହାନ୍ତି** ଜଣେ ଓଡ଼ିଆ ସାହିତ୍ୟିକ । ସେ ଅନ୍ୟଭାଷାରୁ ଓଡ଼ିଆ ଭାଷାକୁ ଅନେକ ପୁସ୍ତକ ଅନୁବାଦ କରିଛନ୍ତି । ବିଭୂତି ଭୁଷଣ ବନ୍ଦୋପାଧ୍ୟାୟଙ୍କ ଉପନ୍ୟାସ *ବନଚାରୀ*କୁ ଓଡ଼ିଆରେ ଅନୁବାଦ କରି ସେ କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ଲାଭ କରିଛନ୍ତି ।

## ରଚନାବଳୀ 
### ଅନୁବାଦ 
* କାଦମ୍ବରୀ - ୧୯୭୧ (ଜେ ମହାପାତ୍ର, କଟକ)
* ଇଂଲଣ୍ଡର ଶ୍ରେଷ୍ଠଗଳ୍ପ - ୧୯୬୭ (ଓଡ଼ିଶା ବୁକ ଷ୍ଟୋର, କଟକ)
* ବାତୋୟାଲା - ୧୯୫୫ (ପ୍ରଫୁଲ୍ଲ ଚନ୍ଦ୍ର ଦାସ, କଟକ)
* ମାଁ ଓ ପୁଅ - ୧୯୫୪ (ପ୍ରଫୁଲ୍ଲ ଚନ୍ଦ୍ର ଦାସ, କଟକ)
* ନଗ୍ନସତ୍ୟ - ୧୯୫୭ (ପ୍ରଫୁଲ୍ଲ ଚନ୍ଦ୍ର ଦାସ, କଟକ)
* ମୁଁ ନୁହଁ ସେହି ଜହ୍ନ - ୨୦୧୧ (ସୁମିତ୍ରା ଦାସ, ଭୁବନେଶ୍ୱର)
* ସୂର୍ଯ୍ୟାସ୍ତ - ୧୯୭୨ (ଜେ ମହାପାତ୍ର, କଟକ)
* ଜେମସ ବଣ୍ଡ ଓ ନୀଳ ନୟନା - ୧୯୭୩ (ସାଥୀ ପ୍ରକାଶନ, କଟକ) 
* ଶିକାର କାହାଣୀ - ୧୯୯୮ (ବହିଘର, ବାଲେଶ୍ୱର)
* ସିଦ୍ଧାର୍ଥ - ୧୯୭୨ (ଜେ ମହାପାତ୍ର, କଟକ)
* ଯେତେ ମତ ସେତେ ପଥ - ୧୯୯୮ (ବହିଘର, ବାଲେଶ୍ୱର)
* ମଣିମହେଶ - ୨୦୦୨ (ସାହିତ୍ୟ ଏକାଡ଼େମୀ, ନୂଆଦିଲ୍ଲୀ)
* ଗୋରା - ୧୯୯୬
* ବନଚାରୀ
* ନୈବେଦ୍ୟ

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର - ୧୯୯୦

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ବେଲାଣ୍ଟାମାବ ମାଫୋଡୋଟିନ

**ବେଲାଣ୍ଟାମାବ ମାଫୋଡୋଟିନ, ବେପାର ନାମ** ବ୍ଲେନ୍ରେମ୍, ଏକ ଔଷଧ ଯାହା ମଲ୍ଟିପ୍ଲ ମାୟେଲୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।   ଯେତେବେଳେ ଅନ୍ୟ କୌଣସି ଚିକିତ୍ସା ପ୍ରଭାବଶାଳୀ ହୁଏନି, ସେତେବେଳେ ଏହା ବ୍ୟବହୃତ ହୁଏ ।  ମାଇଲୋମା କୋଷଗୁଡ଼ିକରେ ମିଳୁଥିବା ବି-ସେଲ୍ ପରିପକ୍ୱ ଆଣ୍ଟିଜେନ୍ (BCMA) ସହିତ ସ‌ହିତ ଏହି ଆଣ୍ଟିବଡି ଅନୁବନ୍ଧିତ ହୁଏ ।  ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୫୭୦୦ ପାଉଣ୍ଡ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରଶାନ୍ତ କୁମାର ମହାନ୍ତି

**ପ୍ରଶାନ୍ତ କୁମାର ମହାନ୍ତି** ଜଣେ ଓଡ଼ିଆ ଶିଶୁ ସାହିତ୍ୟିକ, ଅନୁବାଦ, ନାଟ୍ୟକାର ଓ ଶିକ୍ଷାବିତ୍ । ସେ ୧୨ଟି ଗୁଜରାଟି ପୁସ୍ତକକୁ ଓଡ଼ିଆରେ ଅନୁବାଦ କରିବା ସହିତ ଦୁଇଟି ଓଡ଼ିଆ ପୁସ୍ତକକୁ ମଧ୍ୟ ଗୁଜରାଟି ଭାଷାରେ ଅନୁବାଦ କରିଛନ୍ତି ।

## ରଚନାବଳୀ 
### ଅନୁବାଦ 
* ସେଇ ପକ୍ଷୀଟିର ନାଁ (ମୂଳ ହିନ୍ଦୀ - ଉସ୍ ଚିଡ଼ିଆ କାମ ନାମ୍) - ୨୦୧୨

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର - ୨୦୧୨

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ବାସିଲିକ୍ସିମାବ

**ବାସିଲିକ୍ସିମାବ, ବେପାର ନାମ** **ସିମୁଲେକ୍ଟ, ଏକ ଔଷଧ** ଯାହା କିଡନୀ ପ୍ରତିରୋପଣ ପରେ ପ୍ରତ୍ୟାଖ୍ୟାନକୁ ରୋକିବା ପାଇଁ ବ୍ୟବହୃତ ହୁଏ ।  ଏହା ସିକ୍ଲୋସ୍ପୋରିନ ଏବଂ କର୍ଟିକୋଷ୍ଟିରଏଡ ସହିତ ମିଳିତ ଭାବରେ ବ୍ୟବହୃତ ହୁଏ |  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ | 

୧୯୯୮ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ **ବାସିଲିକ୍ସିମାବ** ଅନୁମୋଦିତ ହୋଇଥିଲା। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କ୍ୟାପମାଟିନିବ

**କ୍ୟାପମାଟିନିବ, ବେପାର ନାମ,**  ଏକ ଔଷଧ ଯାହା ଅଣ-ଛୋଟ ଜୀବକୋଷ ଫୁସଫୁସ କର୍କଟ (NSCLC)ର ଚିକିତ୍ସା ପାଇଁ ବ୍ୟବହୃତ ହୁଏ ।  ନିର୍ଦ୍ଦିଷ୍ଟ ଭାବରେ ଏହା ମେଟ ଏକ୍ସନ ୧୪ ସ୍କିପିଙ୍ଗ ( exon 14 ସ୍କିପିଂ) ଥିବା ମେଟାଷ୍ଟାଟିକ୍ ରୋଗ ପାଇଁ ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ | 

୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ କ୍ୟାପମାଟିନିବ ଅନୁମୋଦିତ ହୋଇଥିଲା।  ୨୦୨୧ ସୁଦ୍ଧା ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ହୋଇନାହିଁ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ମୂଲ୍ୟ ପ୍ରାୟ ୧୯,୮୦୦ ଡଲାର ଅଟେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଟା ବ୍ଲକର

**ବିଟା ବ୍ଲକର** ( **β- ବ୍ଲକର୍ସ** ) ଏକ ଔଷଧ ଶ୍ରେଣୀ ଯାହା ମୁଖ୍ୟତଃ ଅନିୟମିତ ହୃତ୍ ସ୍ପନ୍ଦନ, ଇସକେମିକ ହୃ‌ତ୍‌ପିଣ୍ଡ ରୋଗ ଏବଂ ହୃଦଘାତକୁ ପରିଚାଳନା କରିବା ପାଇଁ ବ୍ୟବହୃତ ହୁଏ । ଉଚ୍ଚ ରକ୍ତଚାପର ଚିକିତ୍ସା ପାଇଁ ସେଗୁଡିକ ମଧ୍ୟ ବ୍ୟବହୃତ ହୁଏ, ଯଦିଓ ଅଧିକାଂଶ ଲୋକଙ୍କ ପ୍ରାରମ୍ଭିକ ଚିକିତ୍ସା ପାଇଁ ଆଉ ପ୍ରଥମ ପସନ୍ଦ ନୁହେଁ ।  ଅନ୍ୟାନ୍ୟ ବ୍ୟବହାରରେ ଅତ୍ୟଧିକ ସଷ୍କ୍ରିୟ ଥାଇରଏଡ୍, ଏସେନସିଅଲ କମ୍ପନ, ଗ୍ଲୁକୋମା ଏବଂ ଅଧକପାଳି ଅନ୍ତର୍ଭୁକ୍ତ ହୋଇପାରେ |  ଏହି ଶ୍ରେଣୀର ସାଧାରଣ ଔଷଧମାନଙ୍କର ନାମ ଆଟେନୋଲଲ୍, ବିସୋପ୍ରୋଲ୍, କାର୍ଭେଡିଲୋଲ୍ ଏବଂ ମେଟୋପ୍ରୋଲଲ୍ ଅନ୍ତର୍ଭୁକ୍ତ ଅଟନ୍ତି ।  ସେଗୁଡିକ ପାଟିରେ ଦିଆଯାଇପାରେ, ଶିରାଭ୍ୟନ୍ତରେ ଦିଆଯାଇପାରେ କିମ୍ବା ଆଖି ବୁନ୍ଦା ଭାବରେ ବ୍ୟବହାର କରାଯାଇପାରେ ।  

ବିଟା ବ୍ଲକର‌ଗୁଡିକ ଏପିନେଫ୍ରିନ (ଆଡ୍ରେନାଲିନ୍) ଏବଂ ନରଏପିନିଫ୍ରିନ (ନୋରାଡ୍ରେନାଲିନ୍) ସ‌ହିତ ସକ୍ରିୟ ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଅନ୍ତି, ଏବଂ ସିମ୍ପାଥେଟିକ ସ୍ନାୟୁ ମଣ୍ଡଳୀ କ୍ରିୟା ହ୍ରାସ କରନ୍ତି ।  କେତେକ ସମସ୍ତ ଆଡ୍ରେନେଜିକ୍ ରିସେପ୍ଟରଗୁଡ଼ିକର ସକ୍ରିୟତାକୁ ଅବରୋଧ କରୁଥିବାବେଳେ ଅନ୍ୟମାନେ β  - ରିସେପ୍ଟର ଚୟନ କରନ୍ତି ।  β ରିସେପ୍ଟରଗୁଡ଼ିକ ରକ୍ତନଳୀରେ ଏବଂ ବାୟୁପଥରେ ଥିବା ଥିବା ସ୍ମୁଥ ମାଂସପେଶୀରେ ଅବସ୍ଥିତ ଥାଆନ୍ତି |  ବିଂଶ ଶତାବ୍ଦୀର ଫାର୍ମାକୋଲୋଜିରେ ଏହା ଏକ ଗୁରୁତ୍ୱପୂର୍ଣ୍ଣ ଅବଦାନ ଭାବରେ ବିବେଚନା କରାଯାଏ ।  ବହୁଳ ବ୍ୟବହୃତ ଔଷଧ ମଧ୍ୟରେ ବିଟା ବ୍ଲକର୍ ନାମ ଅଛି ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବଟକୃଷ୍ଣ ଓଝା

**ବଟକୃଷ୍ଣ ଓଝା** (ଜନ୍ମ - ୨୦ ଅକ୍ଟୋବର ୧୯୩୬) ଜଣେ ଓଡ଼ିଆ ସାହିତ୍ୟିକ । ସେ ମୁଖ୍ୟତଃ ଶିଶୁ ସାହିତ୍ୟ ରଚନା କରିଛନ୍ତି । ଶିଶୁ ସାହିତ୍ୟରେ ଅବଦାନ ପାଇଁ ସେ କେନ୍ଦ୍ର ସାହିତ୍ୟ ଏକାଡ଼େମୀ ବାଳ ପୁରସ୍କାର ଓ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାରରେ ସମ୍ମାନୀତ ହୋଇଛନ୍ତି । ବୃତ୍ତିରେ ସେ ଜଣେ ଶିକ୍ଷକ ଥିଲେ ।
## ସଂକ୍ଷିପ୍ତ ଜୀବନୀ
ବଟକୃଷ୍ଣ ପ୍ରଥମେ ୧୯୫୮ରେ ଧର୍ମଶାଳା ଉଚ୍ଚ ପ୍ରାଥମିକ ବିଦ୍ୟାଳୟରେ ଅଣତାଲିମ ଶିକ୍ଷକ ଭାବେ ନିଯୁକ୍ତି ପାଇଥିଲେ । ପରେ ରସୁଲପୁର ବ୍ଲକ୍ କବୀରପୁର ଟ୍ରେନିଂ ସ୍କୁଲରେ କିଛିଦିନ ଶିକ୍ଷକତା କରିବା ପରେ ଧର୍ମଶାଳା ବ୍ଲକ୍ କାଏମା ଉଚ୍ଚ ପ୍ରାଥମିକ ବିଦ୍ୟାଳୟ, ଭୁବନ ଉଚ୍ଚ ପ୍ରାଥମିକ ବିଦ୍ୟାଳୟରେ ଶିକ୍ଷକତା କରି ଶେଷରେ ଦେଉଳି ପ୍ରାଥମିକ ବିଦ୍ୟାଳୟରୁ ପ୍ରଧାନ ଶିକ୍ଷକ ଭାବେ ତା୩୧।୧୦।୧୯୯୪ରେ ଅବସର ଗ୍ରହଣ କରିଥିଲେ । ସେହିପରି ଓଡ଼ିଆ ଶିଶୁ ସାହିତ୍ୟରେ ନିରନ୍ତର ଲେଖନୀ ଚାଳନା କରି ସେ ସୃଷ୍ଟି କରିଛନ୍ତି ବହୁ କବିତା ଓ ଗଳ୍ପ ।
## ରଚନାବଳୀ 
* *ମୋ କୁନି କୁନି କବିତା* ୨୦୧୪ (ସହଦେବ ପ୍ରଧାନ, କଟକ)
**ମହାଦୀପ ସେ ଅନିଭା ଜଳେ*
**କଥା କି କୁହୁକ*
**ଜୀବନ ଫୁଲ*
**ମୋ ଗୀତ ମୋ ଗପ*
**ହସ ଫୁଲ*
## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡ଼େମୀ ବାଳ ସାହିତ୍ୟ ପୁରସ୍କାର - ୨୦୧୬
* ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର - ୧୯୭୬ (ମୋ କୁନି କୁନି କବିତା ପାଇଁ)
* ଏସସିଇଆରଟି ପୁରସ୍କାର
* ରାଜ୍ୟପାଳ ସମ୍ମାନ, ୧୯୮୬
* ରାଷ୍ଟ୍ରପତି ସମ୍ମାନ, ୧୯୯୯
* ଗୁରୁ ଗୌରବ ସମ୍ମାନ
* ଫକୀର ମୋହନ ଶିଶୁ ସାହିତ୍ୟ ସମ୍ମାନ
* ଉତ୍କଳ ସାହିତ୍ୟ ସମାଜ ସମ୍ମାନ
* ଓଡ଼ିଶା ଶିଶୁ ଲେଖକ ସମ୍ମେଳନ ତରଫରୁ ସମ୍ମାନୀତ
* ମାଧ୍ୟମିକ ଶିକ୍ଷା ପରଷଦ ପକ୍ଷରୁ ସମ୍ମାନୀତ

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ନୀଳମଣି ମିଶ୍ର

**ନୀଳମଣି ମିଶ୍ର** (୧୨ ଅପ୍ରେଲ ୧୯୨୯ - ୩ ଅକ୍ଟୋବର ୧୯୯୭) ଜଣେ ଓଡ଼ିଆ ଲେଖକ ଓ ସଂଗ୍ରହାଳୟ ତତ୍ତ୍ୱାବଧାୟକ ଥିଲେ । ସେ ଓଡ଼ିଆ ଭାଷାରେ ବିଭିନ୍ନ ପୁସ୍ତକ ରଚନା କରିବା ସହିତ କିଛି ପୁସ୍ତକ ଅନୁବାଦ କରିଥିଲେ । ସେ ଅମୃତଲାଲ ନାଗରଙ୍କ ରଚିତ ଉପନ୍ୟାସ 'ନାଚ୍ୟୋ ବହୁତ୍ ଗୋପାଲ୍'କୁ କେତେ ନଚାଇବ ଗୋପାଳ ଭାବରେ ଓଡ଼ିଆରେ ଅନୁବାଦ କରିଥିଲେ, ଯାହା ପାଇଁ ତାଙ୍କୁ ୧୯୯୧ ମସିହାରେ କେନ୍ଦ୍ର ସାହିତ୍ୟ ଏକାଡେମୀ (ଅନୁବାଦ) ପୁରସ୍କାରରେ ସମ୍ମାନିତ କରାଯାଇଥିଲା ।

ସେ ପ୍ରବନ୍ଧ, ଉପନ୍ୟାସ, କବିତା ଓ ଜୀବନୀ ଆଦିକୁ ନେଇ ପୁସ୍ତକମାନ ରଚନା କରିଥିଲେ । ୧୯୭୨ ମସିହାରେ ଭୁବନେଶ୍ୱରରୁ ଓଡ଼ିଶା ସାହିତ୍ୟ ଏକାଡେମୀଦ୍ୱାରା *ଓଡ଼ିଆ ପୋଇ ସାହିତ୍ୟ* ନାମକ ତାଙ୍କର ଏକ ପୁସ୍ତକ ପ୍ରକାଶ ପାଇଥିଲା, ଯାହାକି ୧୫୬ ପୃଷ୍ଠା ବିଶିଷ୍ଟ ଥିଲା । କଟକର ଗ୍ରନ୍ଥମନ୍ଦିର ପ୍ରକାଶନ ସଂସ୍ଥାଦ୍ୱାରା ୧୯୭୬ ମସିହାରେ ତାଙ୍କ ରଚିତ *ଭକ୍ତ ସାଲବେଗ* ନାମକ ଏକ ଜୀବନୀ ପୁସ୍ତକର ପ୍ରକାଶ ପାଇଥିଲା । 

## ରଚନାବଳୀ 
* ଓଡ଼ିଆ ରାମ ସାହିତ୍ୟ - ୧୯୫୮ (ପ୍ରବନ୍ଧ ପୁସ୍ତକ)
* ଓଡ଼ିଶାର ସଂସ୍କୃତ ଲେଖା ଓ ଲେଖକ - ୧୯୬୨ (ପ୍ରବନ୍ଧ ପୁସ୍ତକ)
* ଭକ୍ତକବି ସାଲବେଗ: ଜୀବନୀ ଓ ପଦ୍ୟାବଳୀ - ୧୯୭୬ (ଜୀବନୀ ପୁସ୍ତକ)
* ଦକ୍ଷଯଜ୍ଞ ଗୀତାଭିନୟ - ୧୯୭୮ (କବିତା ପୁସ୍ତକ)
* କବି ବନମାଳୀ ଦାସ - ୧୯୮୦ (ଜୀବନୀ ପୁସ୍ତକ)
* କବି ଜଗନ୍ନାଥ ପାଣି - ୧୯୮୨ (ଜୀବନି ପୁସ୍ତକ)
* ଗୋ ମାହାତ୍ମ୍ୟ - ୧୯୮୪ (ପ୍ରବନ୍ଧ ସଂକଳନ)
* ଛଇଳୀ ରାଧା - ୧୯୮୬ (ଉପନ୍ୟାସ)
* କବିସମ୍ରାଟ ଉପେନ୍ଦ୍ର ଭଞ୍ଜ - ୧୯୯୪ (ଜୀବନୀ ପୁସ୍ତକ)
* ଜ୍ୱର ଚକିତ୍ସା - ୧୯୯୮ (ସାଧାରଣ ଜ୍ଞାନ ପୁସ୍ତକ)

### ଅନୁବାଦ 
* କେତେ ନଚାଇବ ଗୋପାଳ (ମୂଳ ହିନ୍ଦୀ - ନାଚ୍ୟୋ ବହୁତ୍ ଗୋପାଲ୍) - ୧୯୯୧

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର - ୧୯୯୧
* ଓଡ଼ିଶା ସାହିତ୍ୟ ଏକାଡ଼େମୀ ସମ୍ବର୍ଦ୍ଧନା, ୧୯୯୨
## ଆଧାର 
ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୧୯୯୭ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଅନୁବାଦକ
ବାଲୋକ୍ସାଭିର ମାର୍ବୋକ୍ସିଲ

{{Infobox drug
| drug_name       = Baloxavir marboxil
| type            = 
| IUPAC_name      = ({(12a*R*)-12-[(11*S*)-7,8-Difluoro-6,11-dihydrodibenzo[*b*,*e*]thiepin-11-yl]-6,8-dioxo-3,4,6,8,12,12a-hexahydro-1*H*-[1,4]oxazino[3,4-*c*]pyrido[2,1-*f*][1,2,4]triazin-7-yl}oxy)methyl methyl carbonate

| image           = Baloxavir marboxil.svg
| width           = 200px
| alt             =
| caption         = 
| image2          =
| width2          =
| alt2            =
| pronounce       =
| tradename       = Xofluza
| Drugs.com       = 
| MedlinePlus     = a618062

| licence_EU      = yes
| licence_US      = Xofluza
| DailyMedID      = Baloxavir_marboxil
| pregnancy_AU    = B3
| pregnancy_AU_comment= 
| pregnancy_category=
| legal_AU        = S4
| legal_AU_comment=  ଏହା ୧୧ ବର୍ଷରୁ ଅଧିକ ବୟସ୍କ ରୋଗୀମାନଙ୍କରେ ବ୍ୟବହୃତ ହୁଏ ଯେଉଁମାନେ ୪୮ ଘଣ୍ଟାରୁ କମ୍ ସମୟ ଧରି ଅସୁସ୍ଥ ଥିବେ ।  ଏହାକୁ ଗୋଟିଏ ମାତ୍ରା ଭାବରେ ଗ୍ରହଣ କରାଯାଏ । ୨୦୨୧ ମସିହାରେ ୟୁରୋପ ଏବଂ ବ୍ରିଟେନରେ ଏହାକୁ ଅନୁମୋଦନ କରାଯାଇଥିଲା।   ୨୦୨୨ ମସିହାରେ ଯୁକ୍ତରାଷ୍ଟ୍ରରେ ଏହାର ଚିକିତ୍ସା ଖର୍ଚ୍ଚ ୧୬୦  ଡଲାର ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବ୍ୟୋମକେଶ ରାୟ

**ବ୍ୟୋମକେଶ ରାୟ** (ଜନ୍ମ: ୧ ଜୁଲାଇ ୧୯୮୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବ୍ୟୋମକେଶ ରାୟ ୧୯୮୧ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଜୟ କୁମାର ରାଉଳ ଓ ପତ୍ନୀଙ୍କ ନାମ ତଦାସା ସାଇ ଦର୍ଶିନୀ ବଳ, ଯାହାଙ୍କୁ ସେ ୨୦୨୧ ମସିହାରେ ବିବାହ କରିଥିଲେ । ୨୦୧୪ ମସିହାରେ ସେ ନୀଳିମା ମଞ୍ଜରୀ ପ୍ରଧାନଙ୍କୁ ବିବାହ କରିଥିଲେ, ଯିଏକି ୨୦୨୦ ମସିହାରେ ମୃତ୍ୟୁବରଣ କରିଥିଲେ ।

## ରାଜନୈତିକ ଜୀବନ 
ବ୍ୟୋମକେଶ ରାୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ହୁସେନ ରବି ଗାନ୍ଧୀ

**ହୁସେନ ରବି ଗାନ୍ଧୀ** (୨୩ ଅପ୍ରେଲ ୧୯୪୮ - ୨୮ ଜାନୁଆରୀ ୨୦୨୩) ଜଣେ ଓଡ଼ିଆ ଲେଖକ ଓ ରାଜନେତା ଥିଲେ । ୧୯୯୮ରୁ ୨୦୦୫ ମସିହା ପର୍ଯ୍ୟନ୍ତ ସେ ବିଜୁ ଜନତା ଦଳର ସାଧାରଣ ସମ୍ପାଦକ ଭାବରେ କାର୍ଯ୍ୟ କରୁଥିଲେ । ୧୯୯୪ ମସିହାରେ ତାଙ୍କୁ କଟକ ମେୟରଙ୍କଦ୍ୱାରା "ବିପ୍ଳବୀ ଲୋକ କବି"ର ଆଖ୍ୟା ପ୍ରଦାନ କରାଯାଇଥିଲା । ୧୯୯୬ ମସିହାରେ ତାଙ୍କୁ ସ୍ୱାଧୀନତା ସଂଗ୍ରାମୀ ସଂଗଠନ ପକ୍ଷରୁ ଓଡ଼ିଶାର ତତ୍କାଳୀନ ଉପମୁଖ୍ୟମନ୍ତ୍ରୀ ବସନ୍ତ କୁମାର ବିଶ୍ୱାଳ ତାଙ୍କୁ ଉତ୍କଳ ଜ୍ୟୋତି ଆଖ୍ୟା ପ୍ରଦାନ କରିଥିଲେ । ୧୯୯୩ ମସିହାରେ ଭାରତର ପୂର୍ବତନ ରାଷ୍ଟ୍ରପତି "ଜିଆନି ଜେଲ୍ ସିଂ"ଙ୍କଦ୍ୱାରା ଧର୍ମନିରପେକ୍ଷ ଭାରତ ହରମୋନି ପୁରସ୍କାର ଏବଂ ଓଡ଼ିଆ କବିତା କ୍ଷେତ୍ରରେ ଉଲ୍ଲେଖନୀୟ ଅବଦାନ ପାଇଁ ୨୦୧୫ ମସିହାରେ ଗଙ୍ଗାଧର ମେହେର କବିତା ପୁରସ୍କାର ପାଇଥିଲେ । ହୁସେନ ଓଡ଼ିଶା ସାହିତ୍ୟ ଏକାଡେମୀ (୨୦୦୮-୨୦୧୦)ରେ ସଭାପତି ଭାବରେ କାର୍ଯ୍ୟ କରିଥିଲେ ।

## ପ୍ରାଥମିକ ଜୀବନ ଏବଂ ଶିକ୍ଷା
ହୁସେନ ୨୩ ଏପ୍ରିଲ ୧୯୪୮ ମସିହାରେ ଯାଜପୁର ଜିଲ୍ଲାର ଏକ ଶାସକ ପରିବାରରେ ଜନ୍ମଗ୍ରହଣ କରିଥିଲେ। ସେ ଚୌଧୁରୀ ମହମ୍ମଦ ମୋଜାମିଲ ହୁସେନଙ୍କ  ଜ୍ୟେଷ୍ଠପୁତ୍ର ଏବଂ ତାରାକୋଟେ ରାଜ୍ୟର ଶେଷ ଶାସକ ଚୌଧୁରୀ ମହମ୍ମଦ ଦାବିରୁଦ୍ଦିନଙ୍କ ନାତି ଅଟନ୍ତି । ଚଳଚ୍ଚିତ୍ର ନିର୍ଦ୍ଦେଶକ ତଥା ଲେଖକ ମହମ୍ମଦ ହୁସେନ ତାଙ୍କର ସାନ ଭାଇ ଅଟନ୍ତି । 

ସେ ପ୍ରଥମେ କୋରାଇ ଏମ.ଇ (ମଧ୍ୟମ ଇଂରାଜୀ) ବିଦ୍ୟାଳୟରେ ଏବଂ ପରେ ବରଗଡ ଜିଓର୍ଜ ଉଚ୍ଚ ବିଦ୍ୟାଳୟରେ ପଢିଥିଲେ । ହୁସେନ ସମ୍ବଲପୁରର ଗଙ୍ଗାଧର ମେହେର କଲେଜରୁ ଇତିହାସରେ ମାଷ୍ଟର ଡିଗ୍ରୀ ହାସଲ କରିଥିଲେ । ଏହା ପରେ ସେ ସମ୍ବଲପୁରର ଲଜପତ ରାୟ ଆଇନ କଲେଜରୁ ନିଜର ଏଲ.ଏଲ.ବି ଶିକ୍ଷା ଗ୍ରହଣ କରିଥିଲେ । ସେ କଟକର ଓଡ଼ିଶା ହାଇକୋର୍ଟରେ କିଛି ଦିନ ପାଇଁ ଆଇନର ଅଭ୍ୟାସ କରିଥିଲେ। ସେ ଓଡ଼ିଶାର ବିଭିନ୍ନ ବିଭାଗରେ ଅଧ୍ୟୟନ କରୁଥିବା ହେତୁ ଏହା ତାଙ୍କୁ ଓଡ଼ିଶାର ବିଭିନ୍ନ ଅଞ୍ଚଳରେ ପ୍ରଚଳିତ ବିଭିନ୍ନ ଉପଭାଷା ଶିଖିବାର ସୁଯୋଗ ଦେଇଥିଲା । ପରେ ସେ ୧୯୯୦ ମସିହାରେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ସାହିତ୍ୟରେ ପି.ଏଚ.ଡି କରିଥିଲେ ।

ହୁସେନ କଟକର ବିଶିଷ୍ଟ ଶିକ୍ଷାବିତ ତଥା ସ୍ୱାଧୀନତା ସଂଗ୍ରାମୀ ସୟୀଦ ମହମ୍ମଦଙ୍କ ନାତୁଣୀ ତବସୁମ ଅମିନ ସୁଲତାନାଙ୍କୁ ବିବାହ କରିଥିଲେ । ୨୦୨୩ ମସିହା ଜାନୁଆରୀ ମାସ ୨୮ ତାରିଖ ଦିନ କଟକସ୍ଥିତ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟ ତାଙ୍କର ମୃତ୍ୟୁ ଘଟିଥିଲା ।

## ପୁସ୍ତକ
***କାବ୍ୟ***

* ମୁକ୍ତ ପୁର୍ବାସା
* ସିଂହାସନ ଭାଙ୍ଗିବାର କାର୍ଯ୍ୟକ୍ରମ
* ନିୟନ୍ତ ରାତିର ସ୍ବପ୍ନ
* ବିଂଶରୁ ଏକ ବିଂଶ
* ଶବ୍ଦ ବ୍ରହ୍ମ
* ଲୋକଗୀତ
* କର୍ଣ୍ଣ
* ନିଜକୁ ଖୋଜୁଥିବା ବେଳେ
* ହଜି ଯାଇଥିବା ମଣିଷ
* ପୁନଶ୍ଚ ସାଲବେଗ

***ଗଳ୍ପ***

* ଆଜିର ଗଳ୍ପ
* ଗଳ୍ପ ସମାରୋହ

ହୁସେନ ହିନ୍ଦୀ ଉପନ୍ୟାସ "ରାଣୀ ଲକ୍ଷ୍ମୀ ବାଇ"କୁ ମଧ୍ୟ ଓଡ଼ିଆରେ ଅନୁବାଦ କରିଛନ୍ତି ଯାହା ପରେ ୨୦୧୨ ମସିହାରେ ନ୍ୟାସନାଲ ବୁକ୍ ଟ୍ରଷ୍ଟ ଅଫ୍ ଇଣ୍ଡିଆଦ୍ୱାରା ପ୍ରକାଶିତ ହୋଇଥିଲା ।

## ଗ୍ରନ୍ଥସମୂହ
* 
* 
* 
* 
* 
* 
* 

## ଆଧାର
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଯାଜପୁର ଜିଲ୍ଲାର ଲୋକ
ବିଜୟ କୁମାର ମହାନ୍ତି (ଅନୁବାଦକ)

**ବିଜୟ କୁମାର ମହାନ୍ତି** ଜଣେ ଓଡ଼ିଆ ଲେଖକ ଓ ଅନୁବାଦକ । ସେ ଓଡ଼ିଆ ଭାଷାରେ ବିଭିନ୍ନ ପୁସ୍ତକ ରଚନା କରିବା ସହିତ କିଛି ପୁସ୍ତକ ଅନୁବାଦ କରିଛନ୍ତି । ୨୦୧୫ ମସିହାରେ ତାଙ୍କୁ ତାଙ୍କର ଅନୁବାଦ ପୁସ୍ତକ ତଥାପି କିଛି ରହିଯିବ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।

## ରଚନାବଳୀ 
* ତଥାପି କିଛି ରହିଯିବ (ଅନୁବାଦ‌)

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ବେଲାଟାସେପ୍ଟ

**ବେଲାଟାସେପ୍ଟ, ବେପାର ନାମ ନୁଲୋଜିକ୍ସ,** ହେଉଛି ଏକ ଔଷଧ ଯାହା ବୃକ୍‌କ ଓ୍ରତିରୋପଣ ପରେ ପ୍ରତ୍ୟାଖ୍ୟନ ରୋକିବା ପାଇଁ ବ୍ୟବହୃତ ହୁଏ ।  ଏହା କର୍ଟିକୋଷ୍ଟେରଏଡ ଏବଂ ମାଇକୋଫେନୋଲିକ୍ ଏସିଡ୍ ସହିତ ବ୍ୟବହୃତ ହୁଏ ।  ଯୁକ୍ତରାଜ୍ୟରେ ବ୍ୟବହାର ସାଧାରଣତଃ ଏହା ସୁପାରିଶ କରାଯାଏ ନାହିଁ ।  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।  ଏହା ଏକ ରେକମ୍ବିନାଣ୍ଟ ଫ୍ୟୁଜନ୍ ପ୍ରୋଟିନ୍ ଯାହା ଏକଟି ସେଲ୍ ଆକ୍ଟିଭେସନ୍ ଇନହିବିଟର ଭାବରେ କାର୍ଯ୍ୟ କରେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସମ୍ପଦାନନ୍ଦ ମିଶ୍ର

**ସମ୍ପଦାନନ୍ଦ ମିଶ୍ର‌** (ଜନ୍ମ ୧୮ ନଭେମ୍ବର ୧୯୭୧) ଓଡ଼ିଶାର ଜଣେ ସଂସ୍କୃତ ପଣ୍ଡିତ ଏବଂ ବ୍ୟାକରଣ ବିଶେଷଜ୍ଞ । ୨୦୧୨ ମସିହାରେ ଭାରତର ତତ୍କାଳୀନ ରାଷ୍ଟ୍ରପତି ପ୍ରତିଭା ପାଟିଲଙ୍କଦ୍ୱାରା ତାଙ୍କୁ ସଂସ୍କୃତ ପାଇଁ "ମହର୍ଷି ବଦ୍ରାୟନ ବ୍ୟାସ ପୁରସ୍କାର"  ପ୍ରଦାନ କରାଯାଇଥିଲା ।

## ଶିକ୍ଷା
ସମ୍ପଦାନନ୍ଦ ମିଶ୍ର ଉତ୍କଳ ବିଶ୍ୱବିଦ୍ୟାଳୟରୁ ସଂସ୍କୃତରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ।  ସେ ପଣ୍ଡିଚେରୀ ବିଶ୍ୱବିଦ୍ୟାଳୟର ଭି.କୁଟୁମ୍ବ ଶାସ୍ତ୍ରୀଙ୍କ ଅଧୀନରେ ସଂସ୍କୃତ ବ୍ୟାକରଣରେ ଏମ.ଫିଲ ଗ୍ରହଣ କରିଥିଲେ ଏବଂ ସଂସ୍କୃତ ଓ ମାନବ ଭାଷଅର ବିବର୍ତ୍ତନ ଉପରେ ଉତ୍କଳ ବିଶ୍ୱବିଦ୍ୟାଳୟରୁ ଡକ୍ଟରେଟ୍ ସମାପ୍ତ କରିଥିଲେ ।

## ବୃତ୍ତି
ସେପ୍ଟେମ୍ବର ୧୯୯୫ରୁ ମାର୍ଚ୍ଚ ୨୦୨୧ ମସିହା ପର୍ଯ୍ୟନ୍ତ ସମ୍ପଦାନନ୍ଦ ମିଶ୍ର ଶ୍ରୀ ଅରବିନ୍ଦ ଫାଉଣ୍ଡେସନ୍ ଫର ଇଣ୍ଡିଆନ୍ କଲଚର (SAFIC), ପୁଡୁଚେରୀର ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ।

## ବନ୍ଦେ ମାତରମ ଲାଇବ୍ରେରୀ
ହିନ୍ଦୁ ଜାତୀୟତାବାଦୀମାନେ ମର୍ଟି କ୍ଲାସିକାଲ୍ ଲାଇବ୍ରେରୀ ଅଫ୍ ଇଣ୍ଡିଆ (MCLI) ବିରୋଧରେ ଆବେଦନ କରିବାର କିଛି ଦିନ ପରେ ସମ୍ପଦାନନ୍ଦ ମିଶ୍ର ସଂସ୍କୃତ ଗ୍ରନ୍ଥଗୁଡ଼ିକର ଅନୁବାଦରେ ଏକ ସ୍ୱଦେଶୀ ଉଦ୍ୟମର ଧାରଣା ଦେଇଥିଲେ;  MCLIର କାର୍ଯ୍ୟଗୁଡ଼ିକ ଉଚ୍ଚମାନର ଥିଲେ ହେଁ ସାଂସ୍କୃତିକ ବୁଝାମଣାର ଅଭାବ ରହିଥିଲା । ଏଣୁ ସେ ସଂସ୍କୃତରେ ଉପଲବ୍ଧ ପ୍ରାୟ ସମସ୍ତ ଗୁରୁତ୍ୱପୂର୍ଣ୍ଣ ଶାସ୍ତ୍ରକୁ ଅନୁବାଦ କରିବା ପାଇଁ ଏକ ମୁକ୍ତ ଉତ୍ସ ପ୍ରୋଜେକ୍ଟ "ବନ୍ଦେ ମାତରମ ଲାଇବ୍ରେରୀ" ଟ୍ରଷ୍ଟର ସହ-ପ୍ରତିଷ୍ଠା କରିଥିଲେ । ବନ୍ଦେ ମାତରମ ଲାଇବ୍ରେରୀ ଅନୁବାଦ ସହିତ ଅନେକ ଧାର୍ମିକ ଗ୍ରନ୍ଥଖଣ୍ଡ ଏବଂ ଅଣ-ଧାର୍ମିକ ସଂସ୍କୃତ ଗ୍ରନ୍ଥ ପ୍ରକାଶ କରିବାକୁ ଯୋଜନା କରିଛି । 

## ଆଧାର
ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଭାରତରେ ଜନ୍ମିତ ବ୍ୟକ୍ତି
ବେକାପ୍ଲେରମିନ

**ବେକାପ୍ଲେରମିନ**, ବେପାର ନାମ **ରେଗ୍ରାନେକ୍ସ, ଏକ ଔଷଧ ଯାହା**  ବିକ୍ରି ହେଉଛି, ନ୍ୟୁରୋପାଥି କାରଣରୁ ହେଉଥିବା ମଧୁମେହ ପାଦ ଘାଆ ପାଇଁ ବ୍ୟବହୃତ ହୁଏ । ଏହା କେବଳ ସେହି କ୍ଷେତ୍ରରେ ବ୍ୟବହୃତ ହୁଏ ଯେଉଁଥିରେ ପର୍ଯ୍ୟାପ୍ତ ରକ୍ତ ଯୋଗାଣ ଥାଏ ।  ଏହା ଏକ ପ୍ଲାଲେଟ୍-ଉତ୍ପାଦିତ ଅଭିବୃଦ୍ଧି କାରକ ।  ୨୦୦୯ରେ ୟୁରୋପରେ ମାଢ଼ି ତନ୍ତୁ କ୍ଷୟ ପାଇଁ ଏହାର ବ୍ୟବ‌ହାର ଅନୁମୋଦନ ମନା କରାଯାଇଥିଲା ।   ଯୁକ୍ତରାଷ୍ଟ୍ରରେ ୨୦୨୨ରେ ୧୫ ଗ୍ରାମ ଟ୍ୟୁବ୍ ପାଇଁ ଏହାର ମୂଲ୍ୟ ୧୨୦୦ ଡଲାର୍ ଥିଲ ।   

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦେବେନ୍ଦ୍ର ଚୌଧୁରୀ

**ଦେବେନ୍ଦ୍ର ଚୌଧୁରୀ** (ଜନ୍ମ: ୧ ଅକ୍ଟୋବର ୧୯୭୨) ଜଣେ ଓଡ଼ିଆ ଲେଖକ, ଯିଏକି ମୁଖ୍ୟତଃ ଶିଶୁ ସାହିତ୍ୟରେ ନିଜର ଲେଖନୀ ଚାଳନା କରନ୍ତି । ସେ ଓଡ଼ିଆ ଭାଷାରେ ବିଭିନ୍ନ ଶିଶୁ ସାହିତ୍ୟ ପୁସ୍ତକ ରଚନା କରିଛନ୍ତି । ୨୦୧୬ ମସିହାରେ ତାଙ୍କୁ ତାଙ୍କର ଶିଶୁ ସାହିତ୍ୟ ପୁସ୍ତକ ଚୁଇଁ ଚଢ଼େଇ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।

## ଜନ୍ମ ଓ ଶିକ୍ଷା 
ଦେବେନ୍ଦ୍ର ଚୌଧୁରୀ ୧୯୭୨ ମସିହାର ଅକ୍ଟୋର ୧ ତାରିଖରେ ଜନ୍ମଗ୍ରହଣ କରିଥିଲେ । ସେ କେନ୍ଦ୍ରାପଡ଼ା ଜିଲ୍ଲାର ପିକରାଳିସ୍ଥିତ କପିଳ ମୁନି ଉଚ୍ଚ ବିଦ୍ୟାଳୟରୁ ହାଇସ୍କୁଲ ଶିକ୍ଷା ସମାପ୍ତ କରି କେନ୍ଦ୍ରାପଡ଼ା ମହାବିଦ୍ୟାଳୟରେ ଶିକ୍ଷା ଗ୍ରହଣ କରିଥିଲେ । ପରବର୍ତ୍ତୀ ସମୟରେ ସେ ଉତ୍କଳ ବିଶ୍ୱବିଦ୍ୟାଳୟରେ ଶିକ୍ଷାଗ୍ରହଣ କରିଥିଲେ ।

## ରଚନାବଳୀ 
* ଚୁଇଁ ଚଢ଼େଇ (ଶିଶୁ ସାହିତ୍ୟ)
* ଚୁଟିଆ ମୂଷାର ଚାଲାକି

## ଆଧାର 
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ପ୍ରସନ୍ନ କୁମାର ସ୍ୱାଇଁ

**ପ୍ରସନ୍ନ କୁମାର ସ୍ୱାଇଁ** ଜଣେ ଓଡ଼ିଆ ଲେଖକ, ଯିଏକି ମୁଖ୍ୟତଃ ପ୍ରବନ୍ଧ ଓ ସମାଲୋଚନାରେ ନିଜର ଲେଖନୀ ଚାଳନା କରନ୍ତି । ସେ ଓଡ଼ିଆ ଭାଷାରେ ବିଭିନ୍ନ ପ୍ରକାରର ତର୍କ ସମ୍ବନ୍ଧୀୟ ପ୍ରବନ୍ଧମାନ ରଚନା କରିଛନ୍ତି । ୨୦୧୬ ମସିହାରେ ତାଙ୍କୁ ତାଙ୍କର ପୁସ୍ତକ *ଆଲୋଚନା ପ୍ରସଙ୍ଗ* ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।

## ରଚନାବଳୀ 
* ଆଲୋଚନା ପ୍ରସଙ୍ଗ (ପ୍ରବନ୍ଧ ଓ ସମାଲୋଚନା)

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ବି-ଜୀବକୋଷ ଲିମ୍ଫୋମା

**ବି-ଜୀବକୋଷ ଲିମ୍ଫୋମା** ହେଉଛି ଏକ ପ୍ରକାର ଲିମ୍ଫୋମା ଯାହା ବି କୋଷକୁ ପ୍ରଭାବିତ କରିଥାଏ ଓ ଏହି ବି-କୋଷ ହେଉଛି ଏକ ପ୍ରକାର ଧଳା ରକ୍ତ କଣିକା ଯାହା ଆଣ୍ଟିବଡି ତିଆରି କରେ ।   ଲକ୍ଷଣରେ ଫୁଲିଯାଇଥିବା ଲିମ୍ଫ ନୋଡ, ପେଟ ଯନ୍ତ୍ରଣା, ଥକାପଣ, ଜ୍ୱର, ରାତିର ଝାଳ ବୋହିବା କିମ୍ବା ଓଜନ ହ୍ରାସ ହୋଇପାରେ । 

ବିପଦ କାରଣଗୁଡ଼ିକରେ କେତେକ ଜେନେଟିକ୍ ଅବସ୍ଥା, ପରିବେଶ କାରକ, ଭୂତାଣୂ ସଂକ୍ରମଣ, କନେକ୍ଟିଭ୍ ଟିସୁ ବ୍ୟାଧି ଏବଂ ଖରାପ ପ୍ରତିରକ୍ଷା କାର୍ଯ୍ୟ ହୋଇପାରେ ।  ଉପ ପ୍ରକାରଗୁଡ଼ିକରେ ହଜକିନ ଲିମ୍ଫୋମା ଏବଂ ୪୦ରୁ ଅଧିକ ପ୍ରକାରର ଅଣ-ହଜକିନ ଲିମ୍ଫୋମାହୋଇପାରେ ।  ତନ୍ତୁ ବାୟୋପ୍ସିଦ୍ୱାରା  ରୋଗ ନିର୍ଣ୍ଣୟ କରାଯାଏ। 

ଧିରେ ଧିରେ ବଢୁଥିବା ଲିମ୍ଫୋମା ରୋଗ ଚିକିତ୍ସାକୁ ପାଇଁ ଭଲ ପ୍ରତିକ୍ରିୟା କରେ, ଅନେକ ବର୍ଷ ବଞ୍ଚି ରହିଥାଏ, କିନ୍ତୁ ସାଧାରଣତଃ ଆରୋଗ୍ୟ ହୁଏନି ।  ଅନ୍ୟ ପଟେ ଆକ୍ରମଣାତ୍ମକ ଲିମ୍ଫୋମା ମଧ୍ୟରୁ ଅନେକ ଗୁଡ଼ିଏ ଆରୋଗ୍ୟସାଧ୍ୟ କିନ୍ତୁ ଯେତେବେଳେ ଏହା ହାସଲ ନହୁଏ ସେତେବେଳେ ଶୀଘ୍ର ମାରାତ୍ମକ ହୋଇଥାଏ ।  ଚିକିତ୍ସାରେ ରେଡିଏସନ୍ ଥେରାପି, କେମୋଥେରାପି, ଇମ୍ୟୁନୋଥେରାପି କିମ୍ବା ଷ୍ଟେମ୍ ସେଲ୍ ଟ୍ରାନ୍ସପ୍ଲାଣ୍ଟ ଅନ୍ତର୍ଭୁକ୍ତ ହୋଇପାରେ। 

ପାଶ୍ଚାତ୍ୟ ଦେଶଗୁଡିକରେ ବି-ସେଲ୍ ଲିମ୍ଫୋମା ପ୍ରତି ବର୍ଷ ୧୦୦,୦୦୦  ଲୋକଙ୍କ ମଧ୍ୟରୁ ୧୯ ଜଣଙ୍କୁ ପ୍ରଭାବିତ କରିଥାଏ ଏବଂ ପ୍ରାୟ ୯୫% ଲିମ୍ଫୋମା ରୋଗର ପ୍ରତିନିଧିତ୍ୱ କରିଥାଏ ।  ଅଣ-ହଜକିନ ଲିମ୍ଫୋମା ମଧ୍ୟରୁ ପ୍ରାୟ ୮୦% ହେଉଛି ବି-ସେଲ୍ ଲିମ୍ଫୋମା ।  ବୟସ୍କ ବ୍ୟକ୍ତିଙ୍କଠାରେ ଅଧିକ ସାଧାରଣ ହୋଇଥିଲେ ମଧ୍ୟ ପିଲାମାନଙ୍କଠାରେ କିଛି ପ୍ରକାର ହୋଇପାରେ ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବେନରାଲିଜୁମାବ

**ବେନରାଲିଜୁମାବ,** ବେପାର ନାମ **ଫେସେନ୍ରା,** ଇଓସିନୋଫିଲିକ୍ ଆଜମା  ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ଆଘ୍ରାଣକାରୀ କର୍ଟିକୋଷ୍ଟିର‌ରଡ ଏବଂ ଦୀର୍ଘକାଳୀନ କାର୍ଯ୍ୟକାରୀ ବିଟା-ଆଗୋନିଷ୍ଟ ସହିତ ଉପଶମ ହୋଇନଥିବା ଲୋକମାନଙ୍କଠାରେ ଏହା ବ୍ୟବହୃତ ହୋଇପାରେ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ଗଳା ଯନ୍ତ୍ରଣା ହୋଇପାରେ ।  ଏହି ପରିମାଣ ଔଷଧର ମୂଲ୍ୟ ଯୁକ୍ତରାଷ୍ଟ୍ରରେ ପ୍ରାୟ ୫,୨୦୦ ଡଲାର ଅଟେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବାଲସାଲାଜାଇଡ

**ବାଲସାଲାଜାଇଡ, ଏକ ବେପାର ନାମ** **କୋଲାଜାଇଡ** ହେଉଛି ଅଲସେରେଟିଭ କୋଲାଇଟିସ (ୟୁସି/ UC) ଏବଂ କ୍ରନ୍ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।   ସାମାନ୍ୟରୁ ମଧ୍ୟମ ରୋଗ ଧରଣର ୟୁସି ରୋଗ ପାଇଁ ଏହା ବ୍ୟବହୃତ ହୁଏ ଏବଂ ସାଧାରଣତଃ କେବଳ ୧୨ ସପ୍ତାହ ପର୍ଯ୍ୟନ୍ତ ଦିଅଯାଏ । ଆଜମା, କିଡନୀ କିମ୍ବା ଯକୃତ ସମସ୍ୟା ଥିବା ଲୋକଙ୍କ ପାଇଁ ଏକ ବିକଳ୍ପ ଆବଶ୍ୟକ ହୋଇପାରେ । 

ବାଲସାଲାଜାଇଡ ପ୍ରଥମେ ୧୯୮୦ ଦଶକରେ ତିଆରି ହୋଇଥିଲା ଏବଂ ୧୯୯୭ରେ ବ୍ରିଟେନରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଜ୍ୟରେ ରକ୍ଷଣାବେକ୍ଷଣ ଡୋଜରେ ଏକ ମାସର ଯୋଗାଣ ନିମନ୍ତେ ୨୦୨୧ ସୁଦ୍ଧା ପାଖାପାଖି ୩୦ ପାଉଣ୍ଡ ଖର୍ଚ୍ଚ ହୋଇଥାଏ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଛାପ ତିଲକ ସବ ଛିନି

***ଛାପ ତିଲକ ସବ ଛିନି*** ଚତୁର୍ଦ୍ଦଶ ଶତାବ୍ଦୀର ଲୋକପ୍ରିୟ ବ୍ରଜ ଭାଷୀ ଭାରତୀୟ  ସୁଫି ସନ୍ଥ ଅମୀର ଖୁସରୋଙ୍କଦ୍ୱାରା ରଚିତ ଓ ସଂଯୋଜିତ ଏକ ଗଜଲ | ଏହାର ରାଗ ଏବଂ ଗୁଢ଼ ଗୀତ ହେତୁ ଏହା ଦକ୍ଷିଣ ଏସିଆରେ କୱାଲି ସମାରୋହମାନଙ୍କରେ ବାରମ୍ବାର ଶୁଣିବା ପାଇଁ ମିଳିଥାଏ | ଏହି ଗୀତ ଅମୀର ଖୁସରୋଙ୍କ ସବୁଠାରୁ ଜଣାଶୁଣା କଲାମ ଭାବରେ ବିବେଚନା କରାଯାଏ । ଏହା ମୂଳତଃ ତାଙ୍କର ଭକ୍ତିର କଳ୍ପନା ଏବଂ ଅନନ୍ତ ସହିତ ମିଳନ ଆନନ୍ଦର ଏକ ଲିଖିତ ସଂସ୍କରଣ | ଏହି କବିତା ଏକ ମହାକାବ୍ୟର ଉଦାହରଣ ଓ ଏଥିରେ ଏକ ଅନ୍ତର୍ନିହିତ ମଧ୍ୟପ୍ରାଚ୍ୟ କଳା ରୂପ ରାଧା ଏବଂ କୃଷ୍ଣଙ୍କ ଭାରତୀୟ ଦର୍ଶନ ସହିତ ସଂଯୁକ୍ତ | ଏହି ରଚନା ପୂର୍ବରୁ ଇସଲାମୀୟ ଗଜଲରେ ଏହି ପ୍ରକାରର ଭକ୍ତିରଚନା କ୍ୱଚିତ ଦେଖାଯାଏ  | ଏହି କବିତା ଅଦ୍ୱେତବାଦୀ କଳା ଉପରେ ହିନ୍ଦୁବାଦର ଉଦାରୀକରଣର ଏକ ଭଲ ଉଦାହରଣ ।

ଏହି କବିତା ରଚନାର ବିଷୟବସ୍ତୁରେ ଥିବା ଦିବ୍ୟର କେବଳ ନଜରର ସମ୍ପୂର୍ଣ୍ଣ ଶକ୍ତି ସୁଫି ଗୁଢ଼ ସାହିତ୍ୟରେ ଏକ କେନ୍ଦ୍ରୀୟ ବିଷୟବସ୍ତୁ |

ଏହି କବିତାକୁ ଅନେକ ଉଲ୍ଲେଖନୀୟ ପାକିସ୍ତାନୀ ଏବଂ ଭାରତୀୟ କୱାଲ କୱାଲି ଶୈଳୀରେ ଗାଇଛନ୍ତି: ଉସ୍ତାଦ ନୁସରତ ଫତେଅଲି ଖାଁ, ନାହିଦ ଅଖତର, ମେହନାଜ ବେଗମ, ଅବିଦା ପରବୀନ, ସାବ୍ରି ବ୍ରଦର୍ସ, ଇକବାଲ ହୁସେନ ଖାନ ବନ୍ଦାନାୱାଜି, ଫରିଦ ଆୟାଜ ଏବଂ ଆବୁ ମହମ୍ମଦ କୱାଲ, ଉସ୍ତାଦ ଜାଫର ହୁସେନ ଖାନ, ଉସ୍ତାଦ ବିଲାୟତ ଖାଁ, ଉସ୍ତାଦ ଶୁଜାତ ଖାଁ, ଜିଲ୍ଲା ଖାଁ, ହାଦିକା କିଆନି, ସ୍ମିତା ବେଲୁର, ଲତା ମଙ୍ଗେଶକର, ଆଶା ଭୋସଲେ, ରହାତ ଫତେ ଅଲି ଖାଁ ଏବଂ କବିତା ସେଠ ।

## ଲେଖା ଓ ଅନୁବାଦ
## ଜଣାଶୁଣା ସଂସ୍କୃତିରେ 
୧୯୭୮ ବଲିଉଡ଼ ଚଳଚ୍ଚିତ୍ର *ମେଁ ତୁଳସୀ ତେରେ ଆଙ୍ଗନ କି*ରେ ଲତା ମଙ୍ଗେସକର ଏବଂ ଆଶା ଭୋସଲେଙ୍କ ଏହି ଗୀତର ଏକ ସଂସ୍କରଣ ପ୍ରଦର୍ଶିତ ହୋଇଥିଲା | ଆବିଦା ପରବୀନ ଏବଂ ରହାତ ଫତେଅଲି ଖାଁଙ୍କଦ୍ୱାରା ଅନ୍ୟ ଏକ ଲୋକପ୍ରିୟ ସଂସ୍କରଣ ପାକିସ୍ତାନୀ ସଂଗୀତ ଭେରାଇଟି ଶୋ କୋକ ଷ୍ଟୁଡିଓରେ ଦେଖିବାକୁ ମିଳିଥିଲା | ଏହି ଗଜଲ ଅନ୍ତର୍ଭୁକ୍ତ ଅନ୍ୟ ଭାରତୀୟ ଚଳଚ୍ଚିତ୍ରଗୁଡ଼ିକ ମଧ୍ୟରେ ଅନ୍ୟତମ*ସାତ ଉଚାକେ* (୨୦୧୬)  ଓ ସେଥିରେ ଏହା କୀର୍ତ୍ତି ସଗତିଆ (ବାପି-ଟୁଟୁଲଙ୍କଦ୍ୱାରା ସଂଯୋଜିତ) ବୋଲିଥିଲେ, *ଅନ୍‌ପଜଡ୍‌*ରେ (୨୦୨୦) ଶିଶିର ଏ ସାମନ୍ତଙ୍କଦ୍ୱାରା ରଚିତ ଓ ସାମନ୍ତ ଏବଂ ସୁନୀଲ କାମତଙ୍କଦ୍ୱାରା ବୋଲାଯାଇଥିଲା | ଏହି ଗୀତ ବର୍ଷ ବର୍ଷ ଧରି ଏହାର ଲୋକପ୍ରିୟତା ବଜାୟ ରଖିଛି ଏବଂ ଉଭୟ ଭାରତ ଏବଂ ପାକିସ୍ତାନରେ ଟେଲିଭିଜନ ପ୍ରତିଭା ଶୋ ତଥା ସୋସିଆଲ ମିଡ଼ିଆରେ ଏହା ନିୟମିତ ଭାବରେ ଶୁଣାଯାଉଛି |

## ଆଧାର 
ଶ୍ରେଣୀ:ଚତୁର୍ଦ୍ଦଶ ଶତାବ୍ଦୀର କବିତା
ଶ୍ରେଣୀ:ଚତୁର୍ଦ୍ଦଶ ଶତାବ୍ଦୀର ଗୀତ
ଶ୍ରେଣୀ:ସୁଫି ଗୀତ
ଶ୍ରେଣୀ:ସୁଫି ସଙ୍ଗୀତ
ଶ୍ରେଣୀ:ଭାରତୀୟ ଗୀତ
ଶ୍ରେଣୀ:କୱାଲି ଗୀତ
ଶ୍ରେଣୀ:ଗଜଲ ଗୀତ
ଶ୍ରେଣୀ:ଇସଲାମୀୟ ସଙ୍ଗୀତ
ଭି. ପି. ଜୋଗଲେକର

**ଭି. ପି. ଜୋଗଲେକର** ଜଣେ ଓଡ଼ିଆ ଲେଖକ । ସେ ଓଡ଼ିଆ ଭାଷାରେ ବିଭିନ୍ନ ପୁସ୍ତକ ରଚନା କରିବା ସହିତ କିଛି ପୁସ୍ତକ ଅନୁବାଦ କରିଛନ୍ତି । ସେ ଭି. ପି. କାଲେଙ୍କ ମରାଠୀ ଭାଷାରେ ରଚିତ କ୍ଷୁଦ୍ରଗଳ୍ପ ସଂକଳନ 'ଠୁମରୀ'କୁ ଓଡ଼ିଆରେ ଅନୁବାଦ କରିଥିଲେ, ଯାହା ପାଇଁ ତାଙ୍କୁ ୧୯୯୪ ମସିହାରେ କେନ୍ଦ୍ର ସାହିତ୍ୟ ଏକାଡେମୀ (ଅନୁବାଦ) ପୁରସ୍କାରରେ ସମ୍ମାନିତ କରାଯାଇଥିଲା ।

ସେ ଠୁମରୀ ବ୍ୟତୀତ ସେ କଣ୍ଢେଇର ଖେଳ, ଛତ୍ରପତି ଶିବାଜୀ, ମନକଥା ଆଦି ପୁସ୍ତକର ଅନୁବାଦ କରିଥିଲେ । ସେ କଟକର ଚାଉଳିଆଗଞ୍ଜସ୍ଥିତ ଅପର୍ଣ୍ଣାନଗରର ବାସିନ୍ଦା ।

## ରଚନାବଳୀ 
### ଅନୁବାଦ 
* ଠୁମରୀ (ମୂଳ ମରାଠୀ - ଠୁମରୀ) - ୧୯୯୩
* କଣ୍ଢେଇର ଖେଳ
* ଛତ୍ରପତି ଶିବାଜୀ
* ମନକଥା

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର - ୧୯୯୪

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:କଟକ ଜିଲ୍ଲାର ଲୋକ
କାର୍ବିନୋକ୍ସାମାଇନ

କାର୍ବିନୋକ୍ସାମାଇନ, ବେପାର ନାମ **ଆର୍ବିନୋକ୍ସା** , ଏକ ଔଷଧ ଯାହା ହେ ଜ୍ୱର (ଘାସ ଜ୍ୱର), ଆଲର୍ଜିକ **କଞ୍ଜକ୍ଟିଭାଇଟିସ** ଏବଂ ହାଇଭ୍‌ସ  ସହିତ ଆଲର୍ଜି ପ୍ରସୂତ ରୋଗମାନଙ୍କର ଚିକିତ୍ସା କରିବା ପାଇଁ ବ୍ୟବହାର  କରାଯାଏ ।  ଏହା ପାଟିରେ ଦିଆଯାଏ ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଷ୍ଟ୍ରରେ ୪ ମିଗ୍ରାର ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୦ ଡଲାର୍ ଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ

ଶ୍ରେଣୀ:ଔଷଧ
ଆଜାସିଟିଡାଇନ

**ଆଜାସିଟିଡାଇନ,**  ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଭିଡାଜା,** ଏକ ଔଷଧ ଯାହା ମାଇଲୋଡିସପ୍ଲାଷ୍ଟିକ୍ ସିଣ୍ଡ୍ରୋମ, ଆକ୍ୟୁଟ୍ ମାଇଲୋଏଡ୍ ଲ୍ୟୁକେମିଆ (ଏମ୍ଏଲ୍), କ୍ରନିକ୍ ମାୟେଲୋମୋନୋସାଇଟିକ ଲ୍ୟୁକେମିଆର ଚିକିତ୍ସା ପାଇଁ ବ୍ୟବହୃତ ହୁଏ ।   ଏହା ଏକ ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ନିମ୍ନ ଲୋହିତ ରକ୍ତ କଣିକା, କମ୍ ପ୍ଲାଲେଟ୍, ଜ୍ୱର, ସ୍ୱଳ୍ପ ଶ୍ୱେତ ରକ୍ତ କଣିକା, ତରଳ ଝାଡ଼ା, କମ୍ ପୋଟାସିୟମ୍ ଏବଂ ଘା ’ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ବୃକ୍‌କ ସମସ୍ୟା ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କାଲସିପୋଟ୍ରିଓଲ

{{Infobox drug
| drug_name       =
| type            =
| IUPAC_name      = (1*R*,3*S*,5*E**R*,3a*S*,4*Z*,7a*R*)-1-[(2*R*,3*E*)-5-cyclopropyl-5-hydroxypent-3-en-2-yl]-7a-methyl-octahydro-1*H*-inden-4-ylidene]ethylidene}-4-methylidenecyclohexane-1,3-diol

| image           = Calcipotriol.svg
| alt             =
| caption         =
| image2          = Calcipotriol-from-xtal-Mercury-3D-balls-thin.png
| pronounce       =
| tradename       = Daivonex, Dovonex, Sorilux, others
| Drugs.com       = 
| MedlinePlus     = a608018

| licence_EU      =
| licence_US      = 
| pregnancy_AU    = B3
| pregnancy_US    = C
| pregnancy_category=
| legal_AU        = S4
| legal_CA        = Rx-only
| legal_UK        = POM
| legal_US        = Rx-only
| legal_status    =
| routes_of_administration= Topical
| bioavailability = 5 to 6%
| metabolism      = Liver
| onset           =
| duration_of_action=
| excretion       = Biliary

| synonyms        =
| C               = 27
| H               = 40
| O               = 3
| SMILES          = O[C@@H]1CC(\C(=C)[C@@H](O)C1)=C\C=C2/CCC[C@]4([C@H]2CC[C@@H]4[C@@H](/C=C/[C@@H](O)C3CC3)C)C
| StdInChI        = 1S/C27H40O3/c1-17(6-13-25(29)20-8-9-20)23-11-12-24-19(5-4-14-27(23,24)3)7-10-21-15-22(28)16-26(30)18(21)2/h6-7,10,13,17,20,22-26,28-30H,2,4-5,8-9,11-12,14-16H2,1,3H3/b13-6+,19-7+,21-10-/t17-,22-,23-,24+,25-,26+,27-/m1/s1
| StdInChIKey     = LWQQLNNNIPYSNX-UROSTWAQSA-N
| StdInChIKey_Ref = 
| StdInChI_Ref    = 
| verifiedrevid   = 459992907
}}

**କାଲସିପୋଟ୍ରିଓଲ**, ଯାହାକି **କାଲସିପୋଟ୍ରିଏନ** ଭାବରେ ମଧ୍ୟ ଜଣାଶୁଣା, ସୋରିଆସିସ ରୋଗର ଚିକିତ୍ସା ପାଇଁ ବ୍ୟବହୃତ ହେଉଥିବା ଏକ ଔଷଧ ।  ଏହା ଚର୍ମରେ ପ୍ରୟୋଗ କରାଯାଏ । 

କାଲସିପୋଟ୍ରିଓଲ ୧୯୮୫ରେ ପ୍ୟାଟେଣ୍ଟ୍ ହୋଇଥିଲା ଏବଂ 1୧୯୯୧ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୬୦ ଗ୍ରାମ ଔଷଧର ମୂଲ୍ୟ ପ୍ରାୟ ୭୦ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ

ଶ୍ରେଣୀ:ଔଷଧ
ମନୋଜ ମହାନ୍ତି

**ମନୋଜ ମହାନ୍ତି** ଜଣେ ଓଡ଼ିଆ ଗୀତିକବି, ଯିଏକି ଆକାଶବାଣୀ ଓ ଦୂରଦର୍ଶନର ଜଣେ ସ୍ୱୀକୃତିପ୍ରାପ୍ତ ଗୀତିକାର । ସେ ଓଡ଼ିଆ ଭାଷାରେ ଦଶରୁ ଉଦ୍ଧ୍ୱ ଗୀତିକବିତା ପୁସ୍ତକ ରଚନା କରିଛନ୍ତି । ୨୦୧୫ ମସିହାରେ ତାଙ୍କୁ ତାଙ୍କର ଗୀତିକବିତା *ପ୍ରତି ପଲକରେ ତୁମେ* ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।

## ରଚନାବଳୀ 
* ପ୍ରତି ପଲକରେ ତୁମେ (ଗୀତିକବିତା)

## ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୧୫
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର, ୨୦୧୩

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଶାରେ ଜନ୍ମିତ ବ୍ୟକ୍ତି
ନନ୍ଦ ଖାରେ

**ଅନନ୍ତ ଯଶବନ୍ତ ଖାରେ** (ଜନ୍ମ ୧୯୪୭) ଜଣେ ଭାରତୀୟ ଲେଖକ ଏବଂ ଅବସରପ୍ରାପ୍ତ ସିଭିଲ ଇଞ୍ଜିନିୟର ଥିଲେ । ସେ ବିଜ୍ଞାନ ଏବଂ ଭୂବିଜ୍ଞାକୁ ମରାଠୀ ଭାଷାରେ ଲେଖିଛନ୍ତି । ସେ ପ୍ରାୟ ପଚିଶଟି ପୁସ୍ତକ ପ୍ରକାଶ କରିଛନ୍ତି, ୨୦୧୪ ମସିହାରେ ପ୍ରକାଶିତ 'ଉଦୟ'  ଏକ ଉପନ୍ୟାସକୁ ଅନ୍ତର୍ଭୁକ୍ତ କରି ମରାଠୀ ସାହିତ୍ୟର ଏକ ପ୍ରମୁଖ ଲେଖା ମାନ୍ୟତା ପାଇଥିଲା ।

ସେ ୧୯୪୬ ମସିହାରେ ବ୍ରିଟିଶ ଭାରତର ବମ୍ବେରେ ଜନ୍ମଗ୍ରହଣ କରିଥିଲେ । ସେ ପିତା, ଯଶବନ୍ତ ଅନନ୍ତ ଖାରେ ଏବଂ ମାତା, ସୁମତି ଖାରେଙ୍କ କୋଳରେ ଜାନ୍ମଗ୍ରହଣ କରିଥିଲେ । ସେ ନୂତନ ଇଂରାଜୀ ବିଦ୍ୟାଳୟ ଏବଂ ମହାରାଷ୍ଟ୍ରର ସରସ୍ୱତୀ ବିଦ୍ୟାଲୟରୁ ଶିକ୍ଷା ଲାଭ କରିଥିଲେ । ପରେ ସେ ୧୯୬୭ ମସିହାରେ ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜି ବମ୍ବେରୁ ଇଞ୍ଜିନିୟରିଂ ଡିଗ୍ରୀ ହାସଲ କରିଥିଲେ । ନନ୍ଦ ଖାରେଙ୍କ ପିତା ଖେର ଆଣ୍ଡ ତରକୁଣ୍ଡେ ଇନଫ୍ରାଷ୍ଟ୍ରୁଡଚର ନାମକ ଏକ ପ୍ରତିଷ୍ଠିତ କମ୍ପାନୀ ପ୍ରତିଷ୍ଠା କରିଥିଲେ ।

## ବୃତ୍ତି
ଲେଖକ ହେବା ପୂର୍ବରୁ, ସେ ଖାରେ ଏବଂ ତାରକୁଣ୍ଡେ କମ୍ପାନୀରେ ଭାଗୀଦାର ଏବଂ ପରିଚାଳନା ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ସେ ୨୦୦୧ ମସିହାରେ, କମ୍ପାନୀରୁ ଅବସର ନେଇଥିଲେ । ଅବସର ପୂର୍ବରୁ ସେ ରାଜନୈତିକ, ଅର୍ଥନୈତିକ ଏବଂ ନିର୍ମାଣ ଶିଳ୍ପ ସହିତ ଜଡିତ ଥିଲେ । ୧୯୮୧ ମସିହାରୁ ୧୯୯୨ ମସିହା ମଧ୍ୟରେ ସେ ବିଜ୍ଞାନ ଉପରେ ଆଧାରିତ ଏକ ଶିକ୍ଷଣ କେନ୍ଦ୍ର ମରାଠୀ ବିଦୟନ ପରିଷଦ ସହିତ ଜଡିତ ଥିଲେ । ସେ ୧୯୯୮ ମସିହାରୁ ୨୦୧୭ ମସିହା ପର୍ଯ୍ୟନ୍ତ ଆଜଛ ସୁଧରକ (ବର୍ତ୍ତମାନ ନିଷ୍କ୍ରିୟ) ଖବରକାଗଜରେ କାମ କରିଥିଲେ ଏବଂ ସେ ସମ୍ପାଦକ ଭାବେ ପଦୋନ୍ନତି ନହେବା ଯାଏଁ ପ୍ରକାଶନ ପାଇଁ ସମ୍ପାଦକୀୟ ବୋର୍ଡ ଭାବେ କାମ କରିଥିଲେ । ତାଙ୍କ କାର୍ଯ୍ୟରେ ଉପନ୍ୟାସ, ଅନୁବାଦ ଏବଂ ଆତ୍ମଜୀବନୀ ଅନ୍ତର୍ଭୁକ୍ତ । ତାଙ୍କର ପ୍ରମୁଖ ପ୍ରକାଶନରେ *"ଅନ୍ତଜିଛି ବଖାର, କାହାଣୀ ମାନବପ୍ରନ୍ୟାଚୀ, ଜୀଭୋତପତ୍ତି ... ଆନି ନନ୍ତାର, ବଖାର ଅନ୍ତକଲାଚି, ୱାରୁଲପୂରାଣ, ୨୦୫୦ ଏବଂ ସମ୍ପ୍ରତୀ"* ଇତ୍ୟାଦି ଅନ୍ତର୍ଭୁକ୍ତ । "ଇଭାଜୀ" ନାମକ ତାଙ୍କର ଏକ ଆତ୍ମଜୀବନୀ ୨୦୧୧ ମସିହାରେ ପ୍ରକାଶିତ ହୋଇଥିଲା ଯାହା, ତାଙ୍କର ଏକ ପ୍ରମୁଖ ଲେଖା ଭାବରେ ମାନ୍ୟତା ପାଇଥିଲା ।

ସେ ପ୍ରଥମେ ବିଦର୍ଭରେ ନିର୍ମାଣ କାର୍ଯ୍ୟ ସହିତ ଜଡିତ ଥିଲେ । ସେ ସିଭିଲ୍ ଇଞ୍ଜିନିୟରିଂ କ୍ୟାରିଅର ସମୟରେ ତାଙ୍କର ସାହିତ୍ୟିକ ଜୀବନ ଆରମ୍ଭ କରିଥିଲେ, କିନ୍ତୁ ଚାକିରୀରୁ ଅବସର ନେବା ପରେ ସେ ପୁସ୍ତକ ଲେଖିବା ଆରମ୍ଭ କରିଥିଲେ ।

## ପୁରସ୍କାର
* ପାଣ୍ଡୁଲିପି 'ଜନ୍ତାଚେ କୁମ୍ପନାଭାରୁ' ୧୯୮୫ ମସିହାରେ ବିଜ୍ଞାନ ପୁସ୍ତକ / ପାଣ୍ଡୁଲିପି ପାଇଁ ଗ୍ରାଣ୍ଟାଲିଙ୍କ ଦ୍ୱିତୀୟ ପୁରସ୍କାର ଲାଭ କରିଥିଲେ ।
* ଉପନ୍ୟାସ 'ଉଦୟ' ୨୦୧୫ ମସିହାରେ ଲୋକମଙ୍ଗଲଳ ସାହିତ୍ୟ ପୁରସ୍କାର ଲାଭ କରିଥିଲା ​​।

ଯେହେତୁ ସେ ୨୦୧୭ର ମସିହାରେ କୌଣସି ପୁରସ୍କାର ଗ୍ରହଣ ନକରିବାକୁ ନିଷ୍ପତ୍ତି ନେଇଥିଲେ, ତେଣୁ ସେ ୨୦୨୦ ମସିହାରେ ଉପନ୍ୟାସ 'ଉଦୟ' ପାଇଁ ଘୋଷିତ ସାହିତ୍ୟ ଏକାଡେମୀ ପୁରସ୍କାରକୁ ପ୍ରତ୍ୟାଖ୍ୟାନ କରିଥିଲେ । ଏହି ମନା ପଛରେ କୌଣସି ରାଜନୈତିକ କାରଣ ନାହିଁ ବୋଲି ସେ ସ୍ପଷ୍ଟ କରିଛନ୍ତି । ତାଙ୍କର ଉପନ୍ୟାସ ଉଦୟ ଡିଜିଟାଲ୍ ବିପ୍ଳବର ଏକ ଭବିଷ୍ୟତ ବିଶ୍ଳେଷଣ ଧାରଣ କରିଥାଏ ଯାହା ମୁଖ୍ୟତ ମେସିନ‌ଦ୍ୱାରା ନିୟନ୍ତ୍ରିତ ମାନବ ଜୀବନକୁ ଘେରିଥାଏ ।

## ଆଧାର
ଶ୍ରେଣୀ:ମରାଠୀ ଲେଖକ
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଭାରତରେ ଜନ୍ମିତ ବ୍ୟକ୍ତି